Banjalučki štrajkači: Dolazićemo pred Palatu predsjednika RS dok ne iznudimo sastanak s Dodikom\nŠtrajkači iz parka Mladen Stojanović nakon skoro 6 mjeseci štrajkanja odlučili su da svoj protest izraze i ispred Palate predsjednika Republike Srpske, nadajući se da će na taj način skrenuti barem malo pažnje Milorada Dodika. Oni već osmi dan od deset do čestrnaest sati stoje ispred ove institucije u centru grada nadajući se da će […]\nKomentari isključeni za Banjalučki štrajkači: Dolazićemo pred Palatu predsjednika RS dok ne iznudimo sastanak s Dodikom\nBANJA LUKA: Mladi učili kako da upravljaju otpadom\nIva Miljević koordinatorica projekta Centra za životnu sredinu, sa svojim kolegama grafičkim dozajnerom Aleksandrom Škorićem i ilustratorkom i umjetnicom Natašom Konjević, danas je u prostorijama udruženja održana edukativna radionica za djecu na kojoj se pričalo o pravilnom upravljanju otpadom, reciklaži, kao i načinima na koje svako od nas može smanjiti opterećivanje životne sredine kroz smanjenje […]\nKomentari isključeni za BANJA LUKA: Mladi učili kako da upravljaju otpadom\nRS/ Hrana skupa ko vrag: Potrošačka korpa sve skuplja\nDok stigne od proizvođača do trpeze voće, povrće, meso i mlijeko u prosjeku poskupe šest puta, što znači da stanovnici RS za hranu izdvajaju mnogo više novca nego što bi trebalo. U lancu od proizvođača do potrošača kajmak pokupe trgovci, najmanju zaradu vide proizvođači, a najveći ceh plate potrošači. Razlog za to je, tvrde […]\nKomentari isključeni za RS/ Hrana skupa ko vrag: Potrošačka korpa sve skuplja\nNeki or'o nikad ne poleti: Od multimilionske saradnje Srpske sa Rusima nema ništa\nBANJALUKA, Od multimilionske saradnje Srpske sa Rusima, po svemu sudeći, nema ništa. Za sklapanje unosnog ugovora za remont helikoptera sa Zavodom “Klimov” iz Sankt Peterburga bijeljinskom Orlu trebalo je deset miliona maraka. Vlada je namjeravala da im odobri zaduženje kod IRB-a, ali je i ta opcija, saznaje ATV, propala. To je rekao i ministar […]\nKomentari isključeni za Neki or'o nikad ne poleti: Od multimilionske saradnje Srpske sa Rusima nema ništa\nPriča: I Ova je kao i sve druge\nSve su prilike da će i Ova biti kao i prethodne, jer zašto bi se Ona razlikovala od drugih. Kvalitet Ove ne ukazuje ni po čemu da je ljepša i bolja od bilo koje druge. Hladana je i nepristupačna, u startu te odbacuje pa te kad onemoćaš od slasti života, tamo negdje oko aprila, […]\nKomentari isključeni za Priča: I Ova je kao i sve druge\nPobjedu na 9. Demofestu izvojevao bend Seine iz Varaždina\nDeveti Demofest završen je u subotu, 23. jula, proglašenjem dobitnika pobjednika i nastupima bendova Mando Diao, Bombaj štampa, ZAA i Nord. Prvu nagradu je osvojio sastav Seine iz Varaždina i Zagreba, koji je dobio priliku za snimanje i produkciju albuma u vrijednosti 5.000 evra. Druga nagrada, binska oprema u vrijednosti 2.000 evra, pripala je bendu […]\nKomentari isključeni za Pobjedu na 9. Demofestu izvojevao bend Seine iz Varaždina\nBANJA LUKA: Sve više se kradu 3D naočale iz bioskopa\nDirektor banjalučkog multipleksa “Palas” Vladimir LJevar kaže da je ovaj bioskop bilježio slučajeve krađe naočara za gledanje 3D filmova. “Odnosili su naočare na početku ili kada smo uveli 3D tehniku i tehnologiju, ali to je sada zanemarljivo i rijetko. Naravno, mora se obratiti pažnja, jer djeca to ponesu sa sobom misleći da će kod […]\nKomentari isključeni za BANJA LUKA: Sve više se kradu 3D naočale iz bioskopa\nSilovanje u zvaničnim i nezvaničnim zatvorskim centrima u Turskoj\nOrganizacija za zaštitu ljudskih prava “Amnesti internešnel” saopštila je danas da posjeduje “pouzdane dokaze” o zlostavljanju i mučenju uhapšenih u Turskoj nakon neuspjelog pokušaja vojnog udara. “Amnesti” u svom izvještaju tvrdi da su pojedini uhapšeni bili podvrgnuti “batinanju i mučenju, uključujući silovanje u zvaničnim i nezvaničnim zatvorskim centrima u Turskoj”. Organizacija za zaštitu ljudskih […]\nKomentari isključeni za Silovanje u zvaničnim i nezvaničnim zatvorskim centrima u Turskoj


Vesti online / Sport / Fudbal / Hidink želi četvrti put na Mondijal\nHidink želi četvrti put na Mondijal\nSelektor fudbalske reprezentacije Rusije Gus Hidink pokušaće po četvrti put uzastopno, sa četiri različite selekcije, da se plasira na završnicu Svetskog prvenstva.\nHolanđaninu je 1998. godine to pošlo za rukom sa reprezentacijom svoje domovine, a zatim 2002. i sa domaćinom takmičenja Južnom Korejom. Poslednji put Hidink je otišao na Mundijal 2006. sa Australijom, a novu priliku imaće u dvomeču baraža sa Slovenijom.\n"To bi bio veliki uspeh, pre svega za Rusiju, ali i za mene lično. Dodeljena nam je uloga favorita, ali to neće ništa značiti kada utakmica počne. Slovenci su odigrali nekolicinu odličnih mečeva tokom kvalifikacija, ali mislim da je kvalitet na našoj strani i da ćemo se plasirati u Južnu Afriku", rekao je holandski stručnjak.\nIako do Južne Afrike moraju preko vicešampiona sveta, Irci su zadovoljni što su izvukli "galske petlove“. Selektor Irske, Italijan Đovani Trapatoni, tvrdi da odlično poznaje snagu "trikolora", ali i njihove probleme, i veruje da je njegovom kolegi na klupi Francuske Rejmonu Domeneku preselo kada je video da su im rivali zeleni.\n"Svestan sam da je Francuska odlična reprezentacija, ali i da imaju veliki broj problema, koje su i pokazali tokom kvalifikacija. Zadovoljan sam žrebom, a mislim da moj kolega Domenek nije želeo ovakav rasplet. Ubeđen sam da je želeo da izbegne Irsku, što bih i ja mislio da sam na njegovom mestu. Nakon mečeva sa Italijom shvatio sam da imamo kvalitet da odemo u Južnu Afriku i verujem da ćemo biti učesnici Svetskog prvenstva", rekao je Trapatoni.\nUtakmice dodatnih kvalifikacija za odlazak na Mondijal u Južnu Afriku igraju se 14. i 18. novembra.\nŽreb za fazu po grupama Svetskog prvenstva održaće 4. decembra u Kejptaunu, gde će se reprezentacija Srbije najverovatnije naći u drugom šeširu.


Neđo Trninić: RS ne odustaje od svoje trase brze ceste od Sarajeva do Beograda – mojKontakt portal – Radio Televizija Kontakt\nRepublika Srpska u gradnji brze ceste od Sarajeva do Beograda neće odustati od svoje rute i insistira na tome da se u gradnji ovog projekta primijene strateška dokumenta RS u koja je uvršćeno i kuda bi trebalo da ide brza cesta do prestonice Srbije, rekao je ministar saobraćaja i veza RS Neđo Trninić.\n– Na sastanku sa kolegama iz Sarajeva u ponedjeljak razmatraćemo ponovo ovo pitanje. Mi ćemo i dalje tražiti da ta trasa puta bude na relaciji Istočno Sarajevo – Pale – Sokolac – Rogatica – Višegrad – Vardište. Ta ruta uvršćena je i u prostorni plan i strategiju transporta RS. Insistiranje FBiH na drugoj ruti ne mogu zabraniti i o tome neka oni pričaju – kazao je Trninić.\nMinistar transporta i komunikacija BiH Ismir Jusko naveo je da postoji mogućnost da se odustane od gradnje brze ceste od Sarajeva do Beograda, ako ne bude usaglašena njena ruta. Izgradnju ove brze ceste većim dijelom bi trebalo da finansira Turska, koja kao uslov za učešće u projektu želi jedinstven stav o jasno definisanoj ruti.\nBanjalučanke koncertom na Kastelu slave 40 godina postojanja


Zaharova EU: Brinite vi za svoje - 25.05.2017, Sputnik Srbija\nZaharova EU: Brinite vi za svoje\nZvanična predstavnica Ministarstva inostranih poslova Rusije Marija Zaharova prokomentarisala je na konferenciji za novinare saopštenja evropskih medija i... 25.05.2017, Sputnik Srbija\nrusija, vesti, svet, norveška, marija zaharova, fifa, holandija (država)\n20:59 25.05.2017 (Osveženo: 15:07 21.09.2021)\nZvanična predstavnica Ministarstva inostranih poslova Rusije Marija Zaharova prokomentarisala je na konferenciji za novinare saopštenja evropskih medija i organizacija o navodnom narušavanju prava migranata prilikom izgradnje stadiona „Zenit-Arena“ u Sankt Peterburgu.\nPrema njenim rečima, „najzdušnije brine“ Norveški fudbalski savez, koji je 16. maja Međunarodnoj fudbalskoj federaciji uputio pismo s molbom da sprovede istragu o radu migranata u uslovima koji „podsećaju na ropstvo“.\n„Slične je brige juče imala i Holandija“, podsetila je Zaharova.\nOna je navela da se u ovom slučaju tema ljudskih prava koristi kao „instrument informacione kampanje“.\n„Napadi ove vrste čujemo pre svakog velikog međunarodnog takmičenja koje se održava u našoj zemlji“, izjavila je Zaharova.\n„Što se tiče uslova unajmljivanja i boravka severnokorejskih radnika, o kojima je bilo reči u dokumentima poslatim raznim međunarodnim strukturama koje su tako zabrinute za ljudska prava, oni su propisani ruskim radnim i migracionim zakonodavstvom. Za kontrolu su nadležne odgovarajući ruski organi za pitanja migracije, tako da poštovanje prava unajmljenih radnika u Rusiji ima ko da nadgleda“, naglasila je Zaharova.\nOna je pozvala da se obrati pažnja na izveštaj Agencije Evropske unije o narušavanju prava migranata u EU.\n„Možda ima smisla da Holandija ili Norveška pripreme i pošalju međunarodnim organizacijama peticije u vezi s tim kako stoje stvari s eksploatacijom ljudi u njihovim sopstvenim zemljama? I to će biti interesantno. Najbolje im je da protestuju u skladu sa sopstvenim norveškim vrednostima zbog poštovanja ljudskih prava kod njih“, dodala je Zaharova.\nStadion „Sankt Peterburg Arena“, poznat i kao „Zenit-Arena“, počeo je da se gradi 2007. godine za fudbalski klub „Zenit“. Zbog organizovanja fudbalskog šampionata 2018. odlučeno je da se projekat doradi kako bi stadion potpuno odgovarao zahtevima FIFA. Arena je otvorena 22. aprila utakmicom „Zenita“ i „Urala“ u šampionatu Rusije.


Off shore demokratija - Saša Butorac - Peščanik\nOff shore demokratija\n„Razbijač monopola“ (trust buster) je nadimak koji je Teodor Ruzvelt, dvadesetšesti predsednik Sjedinjenih Država, dobio na samom početku rada svoje administracije. Ovaj lider Republikanske partije, koja danas beskprupulozno i po američku demokratiju na sramotan način promoviše i bori se za interese velikih korporacija, jasno je video da su ekonomija njegove zemlje i prava potrošača i građana ugrožena postojanjem monopola. Elkins Akt iz 1903. i Hepburn Akt iz 1906, kao i razbijanje Standard Oila na 30 manjih kompanija, koje je njegova administracija sprovela, su ušli u ekonomske udžbenike kako se država u razvijenoj tržišnoj ekonomiji bori protiv monopola.\nPostojanje monopola je početkom dvadesetog veka, baš kao i danas, ugrožavalo nesmetano funkcionisanje ekonomije i u krajnjoj instanci i normalno funkcionisanje demokratskog političkog procesa. U slučaju Srbije ekonomski monopoli, a ne problem Kosova ili nedovoljna saradnja sa Hagom, predstavljaju glavnu prepreku na putu evropskih integracija.\nNajava registracije off-shore kompanija u Srbiji zapravo pokreće daleko važnije političko i ekonomsko pitanje nego što to na prvi pogled deluje: problem ekonomskih monopola u kontekstu evropskih integracija. Predsednik Tadić je služeći se paravanom ekonomskog patriotizma predložio, štaviše zahtevao, da se srpske off-shore kompanije napokon registruju u Srbiji i time počnu da plaćaju porez. Izbegavajući da ovo urade dugi niz godina, ove kompanije su oštetile republički budžet u toj meri da je uobičajeno business-friendly predsednik, u sred ekonomske krize koja nam je u početku predstavljana kao „šansa“, dao izjavu kojom kritikuje jedan od načina na koji monopoli održavaju svoje pozicije. Tokom devedesetih godina od Evrope i realnog sveta nas je izolovanim držala Miloševićeva politička diktatura; danas to čine ne toliko Jeremićeva eshatološka borba za očuvanje Kosova i beketovska nesaradnja sa Haškim tribunalom, koliko interesi ekonomskih monopola.\nMakar indirektno, rad off-shore kompanija, preko kojih posluju srpski monopolisti, je identifikovan kao faktor koji ne doprinosi izlasku iz ekonomske krize. Iako je Tadićeva obazriva kritika miljama udaljena od onoga što politički establišment treba da uradi da bi se emancipovao od ekonomske elite, ovo je prva naznaka da se u tom pravcu jednostavno mora ići. Na žalost, trenutni poziv za registraciju firmi u Srbiji pre deluje kao nemoćan poziv za pomoć od strane onih kojima je pre svega u interesu da se ništa ne promeni. Izlaz nije u ekonomskom patriotizmu, već upravo u suprotnom: u otvaranju ekonomije.\nObrazac kojim vlasnici monopola utiču na politička zbivanja i tempo evropskih integracija je makar načelno svima jasan. Tajkunima je u interesu da Srbija ne bude potpuno izolovana, ali naravno ni da brzo napreduje ka EU: uvođenje vladavine prava kao i rad na tome da naša ekonomija može da preživi u uslovima konkurencije sa evropskim ekonomijama bi doveo do gubitka monopola i tako unosnih sinekura. Kosovo i Mladić tu igraju nedvosmislenu ulogu: to su formalni razlozi kojima se Evropa drži na udaljenosti da bi se uslovi poslovanja menjali tempom koji će onima na vrhu dozvoliti da sebi obezbede lukrativne pozicije i u budućnosti. Kako taj harmonični koncert monopolista izgleda u praksi, obični građani saznaju iz petparačkih novina koji im ti isti monopolisti prodaju. Čitajući izjavu Stanka Subotića Višem javnom tužilaštvu mogao sam samo da naslutim koje je razmere diskretni šarm naše balkanske buržoazije poprimio.\nNedavno je jedna ministarka naše vlade saopštila da je u Srbiji na ivici gladi oko 700.000 ljudi. Prosečna plata od 300 eura i činjenica da ekonomska kriza hara zemljom dok se očajnicki hvatamo za slamku spasa MMF-a nagoni na čuđenje: kako je moguće da lideri vladajuće koalicije nisu uvideli da je možda politički oportuno da se suprotstave monopolima, da ih zakonski onemoguće i da se predstave kao šampioni borbe za prava običnih građana koji su mahom zapravo samo zgaženi tranzicioni gubitnici. Bez raskida sa vezom između države i ekonomske elite, i pune zaštite konkurencije na tržištu, Srbija i u slučaju odmrzavanja SSP-a neće krenuti brže ka EU, već će nastaviti da ide dosadašnjim tempom klizećeg glečera.\nBliski rođak Teodora Ruzvelta koji je prešao u Demokratsku stranku i transformisao je, Frenklin Delano Ruzvelt jednom je rekao da „pozdravlja mržnju korporacija“ koja je bila uperena prema njemu lično i politici koju je uveo New Dealom. Ovaj predsednik, beli protestant koji je pripadao tradicionalnoj ekonomskoj eliti a protiv čijih privilegija i zloupotreba je započeo odlučnu borbu, izveo je pobedonosnu američku naciju iz Velike depresije i Drugog svetskog rata. Dijaboličnim interesima tajkuna i elite nastalim u ratnoj tranziciji teško je suprotstaviti se, ali tako se ulazi u istoriju koju mi trenutno, čini mi se, i nemamo.


Direktor "Igmana" i još tri osobe zaraženi koronavirusom\nDirektor “Igmana” i još tri osobe zaraženi koronavirusom\nSvi smo sada kod kuće, čekamo da idemo u izolaciju - kaže Muratbegović\nVirus je u Konjic donio gost iz Srbije koji je 11. marta prisustvovao proslavi 70. godina rada kompanije “Igman”, a odmah po saznanju da je gost zaražen obaviještena je mjerodavna epidemiološka služba i svi zaposlenici ponašali su se prema dobivenim uputama, obavještavaju iz “Igmana”.\nTrenutno su u kompaniji na stanju mjere u skladu s protokolima nadležne epidemiološke službe i kriznih štabova. Čekaju se daljnje upute o eventualnim posebnim mjerama javnost će biti obaviještena blagovremeno, dodaje se.\nIz “Igmana” podsjećaju da je zabrana održavanja javnih skupova na području Federacije BiH donesena 17. marta, šest dana nakon održanog skupa u Konjicu.\n#"Igman" konjic#konjic#u fokusu#koronavirus#Džahid Muratbegović


Ana Nikolić obardila i jednu albansku pesmu (video) : Crveni tepih\nAna Nikolić obardila i jednu albansku pesmu (video)\nSlučaj obrađenih pesama na novom albumu “Mafia Caffe” pop zvezde Ane Nikolić postaje bogatiji za još jednu pesmu.\nNaime, kao što smo pre izvesnog vremena pisali, Ana je na album uvrstila nekoliko obrada, iako to zvanično nije potpisala na omotu diska, navodno zbog štamparske greške.\nRadi podsećanja, pesmu “Baš, vala baš” Nikolićeva je pozajmila od turkse grupe “4Yuz” i u njihovom izvođenju se pesma zove “Dandini”, dok je numera “Muvanje” u originalnoj verziji bila hit pre nekoliko godina u Rumuniji u izvođenju Costia Ionita i Andree, a zove se “Samo moi”.\nNo, pomenute pesme nisu jedine obrade na albumu. Numera za koju je Marina Tucaković napisala tekst i zove se “Zadnji Voz”, zapravo je obrada albanske pesme “Ti me je shumë xheloz” koju izvodi Leonora Jakupi.\nOno što je još zanimljivo jeste to da je kao autor kompozicije na poslednjoj strani omota potpisan D.Filipović (koji je potpisan i kao autor numere “Muvanje”), dok na unutrašnjem omotu piše da je autor Aleksandar Kobac.\nE sad, ko je tu zapravo autor sporne numere nije na nama da zaključujemo, a vi svakako poslušajte obe pesme.


Delegacija BiH na Drugom sastanku Platforme za Zapadni Balkan o obrazovanju i obuci u Torinu – STUDOMAT.ba\nDelegacija BiH na Drugom sastanku Platforme za Zapadni Balkan o obrazovanju i obuci u Torinu\nCilj Konferencije bio je diskusija o razumijevanju potreba tržišta rada i odgovor sektora obrazovanja na iste, te identificiranje zajedničkih ciljeva i prioriteta u oblasti obrazovanja u regiji.\nDelegacija Bosne i Hercegovine, koju je predvodila zamjenica ministra civilnih poslova Bosne i Hercegovine Denisa Sarajlić Maglić, učestvovala je u na Drugom sastanku Platforme za Zapadni Balkan o obrazovanju i obuci u Torinu.\nTokom Konferencije održan je i sastanak sa predstavnicima Evropske komisije, direktorom Generalnog direktorata Evropske komisije za obrazovanje i kulturu Jan Truszczynski, službenicom za politike Evropske komisije Helene Skikos i šefom Jedinice za regionalnu saradnju i programme Generalnog Direktorata Evropske komisije za proširenje Yngve Engstroem.\nGlavna tema sastanka bila je učešće Bosne i Hercegovine u novom Programu Evropske unije “Erasmus for All”. Predstavnici Evropske komisije pozvali su Bosnu i Hercegovinu da iskoristi mogućnosti koje pruža međunarodni aspekt navedenog Programa za sve kandidate i potencijalne kandidate za članstvo u Evropskoj uniji.\nU nastavku Konferencije ministri obrazovanja Zapadnog Balkana su dobili priliku da predstave napredak u oblasti obrazovanja koji će se pratiti u naredne dvije godine, a koji je ostvaren nakon konferencije održane u Dubrovniku u oktobru 2012. godine. Bosna i Hercegovina je kao i većina zemalja Zapadnog Balkana kao prioritet prezentirala aktivnosti koje se provode na izradi Kvalifikacijskog okvira, kao i osiguranju kvaliteta u oblasti obrazovanja.\nU sastavu delegacije Bosne i Hercegovine su i entitetski ministri obrazovanja i rada i zapošljavanja Damir Mašić, Goran Mutabdžija, Petar Đokić i Vjekoslav Čamber.


pink.rs | VELIKA AKCIJA POLICIJE - U toku je hapšenje u Novom Sadu zbog eksplozije džipa Bogdanovića\nVELIKA AKCIJA POLICIJE - U toku je hapšenje u Novom Sadu zbog eksplozije džipa Bogdanovića\nNovosadska policija intenzivno istražuje pokušaj ubistva bivšeg policajca Dalibora Bogdanovića, a u toku su privođenja više lica iz kriminogene sredine i njihovo ispitivanje o okolnostima sinoćne eksplozije, saznaje se u novosadskoj policiji.\nIzvor: Pink.rs/Tanjug, Foto: TvPink Printscreen, Privatna Arhiva\nNeki od privedenih su bliski Bogdanoviću, a ima i onih sa kojima je žrtva ranije bila u sukobu. Dalibor Bogdanović (42), zvani Boća ranjen je sinoć kada je u novosadskom naselju Detelinara eksplodirala bomba ispod njegovog automobila "BMW X5".\nU eksploziji nije povređen niko od prolaznika, ulica je odmah zatvorena zbog uviđaja, a detonacija se čula u većem delu grada. Dalibor Bogdanovćć Boća nekadašnji je novosadski policajac, kome se trenutno sudi za otmicu Gorana Cvijetića iz Budisave 2017. godine.


Vila Elli - Asprovalta - 2019 - Euforija Travel Zrenjanin\nVila Elli – Asprovalta – 2019\nSastoje se od spavaće sobe u kojoj je jedan francuski ležaj i od dnevnog boravka gde se nalazi dvosed na razvlačenje ili dvosed sa foteljom na razvlačenje.\nKarakteristično za apartmane je to da svaki ima po dve ogromne terase koje gledaju na šetalište i na more.\nSve smeštajne jedinice poseduju kompletno opremljenu kuhinju (mini-električni šporet, posuđe, frižider), kupatilo.\nGostima vile je na raspolaganju Wi-Fi i klima uređaj čije je korišćenje uključeno u cenu najma.\nZamena posteljine i peškira vrši se svakog petog dana boravka.\nUkoliko želite veoma lep, luksuzan, moderan i nov smeštaj sa prostranim terasama sa pogledom na more u samom centru Asprovalte onda je vila Elli pravi izbor.\nMapa Vile Elli\n– 40% prilikom prijavljivanja, ostatak najkasnije 30 dana pre datuma polaska na put. Ukoliko stranke ne izvrše uplatu preostalog iznosa do pune cene aranžmana u predvidjenom roku, smatra se da su odustali od korišćenja aranžmana i da je rezervacija otkazana.


Nekadašnji reprezentativac afričke države Togo, u 71. minutu utakmice druge faze južnoameričke Lige šampiona protiv Defensa Justicije iz Argentine, nesmotreno je skočio prema protivničkom igraču sa ispruženom nogom, tom prilikom ga šutnuo u rame i glavu, nakon čega je fudbaler argentinske ekipe završio na podu.\nSudija nije imao puno dileme, jer ovakav "maj geri" potez, retko se viđa na fudbalskim terenima.\nTridesetšestogodišnji Emanuel Adebajor je nakon nekoliko francuskih klubova, stigao u Arsenal 2006, da bi tri godine kasnije u transferu vrednom 29 miliona evra, pojačao Mančester siti. U klubu je proveo tri godine, ali je vreme provodio i na pozajmicama u Real Madridu i Totenhema koji je 2012. godine otkupio njegov ugovor.\nEmanuel Adebajor dok je igrao za Totenhem\nIgrao je još i za Kristal Palas, Bašakšehir, Kajzerispor, Sivaspor pre nego što je u februaru 2020. godine, stigao u paragvajski klub za koji još uvek nije postigao gol.\nFK Olimpija Asunsion\nMILORAD MAŽIĆ BEZ PREMCA! Prvi put u istoriji - Srbin najbolji strani sudija!\nSrpski fudbalski sudija Milorad Mažić dobio je veliko priznanje u Kini. Naš 46-godišnji arbitar proglašen je za najboljeg u kineskom fudbalskom šampionata u 2019. godini.\n(VIDEO) JANJUŠ SKOČIO NA FRANA Pometnja u rijalitiju! Obezbeđenje nemoćno pred košarkašem, ORI SE CELO IMANJE


U RS-u prosječna plaća dovoljna za 43 posto potrošačke korpe |\nPotrošačka korpa za četvoročlanu porodicu u Republici Srpskoj u januaru je iznosila 1.844 KM, a prosječna plaća od 810 KM “pokrivala” je te troškove sa svega 43,92 posto, podaci su entitetskog Saveza sindikata.\nNajviše sredstava trebalo je izdvojiti za prehranu i to 684 KM, stanovanje i komunalne usluge 568 KM, za prijevoz 195 KM, odjeću i obuću 135 KM, za obrazovanje i kulturu 81 KM, a za higijenu i njegu zdravlja 77 KM.\nUkupne potrošačke cijene u januaru u RS-u bile su za 0,1 posto veće u odnosu na decembar prošle godine, a najviše su poskupjeli alkohol i cigarete i to 4,2 posto.\nKolika je kupovna moć pojedinih građana RS-a govori podatak da su najmanje prosječne neto plaće u januaru isplaćene u administrativnim i pomoćnim uslužnim djelatnostima 498 KM, ugostiteljstvu 540 KM, građevinarstvu 555 KM, te u prerađivačkoj industriji 597 KM.\nUz to, najmanje plaćeni radnici u RS, zaposleni u administrativnim i pomoćnim uslužnim djelatnostima, u januaru su primili manju plaću u odnosu na decembar za 47 KM ili 8,6 posto, upozoravaju sindikalci.


Podolsko goveče-primer realizacije aktivnih mera zaštite - ecofeminizam\nPodolsko goveče-primer realizacije aktivnih mera zaštite\nZa nešto manje od mesec dana tri krave su otelile tri teleta. To ne bi bila ni vest da se ne radi o vrsti podolskog govečeta, koje na zaštićenom prostoru oko Ludaškog jezera jede trsku i na taj način se realizuju mere aktivne zaštite. Umesto, da kao do sada trsku kose mašinama ili ručno, taj posao odrađuje podolsko goveče.\n„Za početak, šest jedinki ove autohtone rase se trenutno nalazi na lokalitetu Malo pojilo, gde će se ispaša odvijati tokom cele godine. Već sada vidimo rezultate, jer tamo gde su pasli trsku počela je da raste nova vegetacija. Tri teleta će biti smeštena posebno na drugu lokaciju“, kaže stručni saradnik JP „Palić Ludoš“, Oto Sekereš.\nU planu je da se nastavi sa ovakvim projektima i „Palić Ludaš“ će zajedno sa „Kinkušag“ iz Mađarske konkurisati na IPA projekat kako bi nastavili realizovati ovaj vid zaštite i dobiti nove životine.\nU zaštićenom dobru prinove podolskog govečeta.\naktivne mere zaštite, Oto Sekereš, Palić-Ludaš, podolsko goveče\n← Migranti ponovo kampuju na granici\nI vladin i nevladin sektor zadovoljni saradnjom u „izbegličkoj krizi“ →


Pre godinu dana im se aplaudiralo a sada su "neprijatelj broj 1"\nVeć dva meseca uveliko traje vakcinacija u Francuskoj po prvobitno uređenom planu. Ovih nedelja su na red došli zdravstveni radnici i osoblje staračkih domova i bolnica. Samo njih 30% je vakcinisano što je ispod svih očekivanja izvršne vlasti.\nPored direktno uperenog prsta francuskog ministra zdravlja Olivier Veran-a u ove ljude i poziva da se vakcinišu, u francuskim medijima se smenjuju ljudi koji osuđuju zdravstvene radnike i osoblje koje ne želi da se vakciniše, govoreći da su neodgovorni i da ne razmišljaju o brizi prema pacijentima.\nTagovi: Francuska - Kona virus - vakcina


„Solidarna klopica“ i u Nišu - juGmedia\nStefan Tasić, doskoro maturant gimnazije, a sad već student prava, izа sebe ima nekoliko priznanja…\n„Solidarna klopica“ i u Nišu\nNIŠ – Nevladina organizacija „Budi muško“ i Svratiše za decu pokrenuli su akciju prikupljanja hrane za decu koja žive u siromaštvu.\nAkcija se organizuje pod nazivom „Solidarna klopica“ i već joj se priključilo nekoliko vlasnika pekara. Oni su se obavezali da će u svojih 13 objekata svakodnevno prikupljati donacije Nišlija, a od tih para biće nabavljana hrana koju će volonteri Svratišta deliti deci koja žive na ulici.\nDušan Ilić iz organizacije „Budi muško“ kaže da je u ovoj akciji dovoljno da prilikom kupovine peciva u pekari Nišlije plate pecivo za nekoga ko ne može da ga kupi.\n„Akcija se bazira na dobrovoljnosti i poverenju. Očekujemo da se u nju uključi još nekoliko niških pekara jer za njihove vlasnike to ne predstavlja nikakav trošak, a znači mnogo deci kojoj će to biti jedini obrok u toku dana“, rekao je Ilić.\nAkcija „Solidarna klopica“ organizuje se već u Beogradu, Novom Sadu i Subotici, a ovo je drugi pokušaj da zaživi u Nišu.\nNišlije krenule u legalizaciju u poslednji čas\nU Leskovcu dogovor o Akademiji strukovnih studija\nVladan Stanojević direktor Doma zdravlja u Lebanu\nOdbornici Skupštine opštine Lebane izabrali su danas specijalistu ginekologije i akušerstva Vladana Stanojevića za direktora Doma zdravlja u toj varoši,…\nPrvo krštenje oficira u Vojsci Srbije\nNIŠ - U vojničkoj crkvi Svetog Simona u kasarni „Knjaz Mihailo“ u Nišu održano je prvo crkveno krštenje u Vojsci Srbije. (više…)\nNSZ: Sutra redovne, prokusutra pivremene novčane nakanade\nNacionalna služba za zapošljavanje Leskovac obaveštava da će sutra izvršiti isplatu redovne novčane naknade nezaposlenim licima za jul 2018. godine.…\nStefan Tasić – nova nada vlasotinačk...\nStefan Tasić, doskoro maturant gimnazije, a sad već student…\nAmoretti na Neki Leskovčani i dalje tvrde da je voda iz česama žuta s ukusom ustajalosti\nIstina na Neki Leskovčani i dalje tvrde da je voda iz česama žuta s ukusom ustajalosti\nLiki na Neki Leskovčani i dalje tvrde da je voda iz česama žuta s ukusom ustajalosti\nlana na Neki Leskovčani i dalje tvrde da je voda iz česama žuta s ukusom ustajalosti\nLuka na Neki Leskovčani i dalje tvrde da je voda iz česama žuta s ukusom ustajalosti


Nakon Vaše potvrde, porudžbina je sistemski prosleđena službi internet prodaje, dok je kopija prosleđenog dokumenta odnosno narudžbe poslata na Vaš navedeni mail. Nakon toga Vaš paket možete očekivati u narednih 5 radnih dana. Ukoliko je Vaša narudžba dostupna, mi ćemo Vas obavestiti dan pred isporuku. U suprotnom, kako postoji mogućnost da usled velikog interesovanja i potražnje artikla koji se nalazi u Vašoj korpi, željeni artikal ne bude isporučen zbog ograničenog lagera istog, vi ćete biti obavešteni u roku od 24h.\nCena dostave paketa iznosi 200 rsd bez obzira na poručen broj artikala u okviru jedne narudžbe.


ВУЧИЋ: „Да дамо санкције РУС и признамо КиМ били бисмо шампиони“\nVUČIĆ: „Da damo sankcije RUS i priznamo KiM bili bismo šampioni“\n12 decembra 2017\nPredsednik Srbije Aleksandar Vučić je u Parizu na samitu o klimatskim promenama. Za RTS komentarisao i juče otvorena dva poglavlja u pregovorima sa EU.\nUčešće na samitu o klimi predsednik Srbije vidi kao priliku da se sastane sa francuskim predsednikom koji je, ocenjuje, u ovom trenutku jedna od dve najvažnije političke figure u Evropi i uticajan u svetu.\nOsim podrške na evropskom putu i sve boljih ekonomskih odnosa, Francuska bi mogla da ima uticaj u očuvanju mira i stabilnosti u regionu.\n„Stabilnost i mir bi bilo mnogo lakše očuvati ukoliko bismo imali podršku danas snažne, ugledne Francuske koja ima sve veći uticaj u Evropi i svetu. Predsednik Makron uživa ogroman lični ugled na svim meridijanima i zato očekujem da danas, a dogovoreno je da imamo takvu vrstu kratkog sastanka, da ćemo stvoriti uslove da Makron, kako je sam u pismu rekao, poseti Srbiju“, rekao je Vučić.\nPredsednik Srbije se osvrnuo i na juče otvorena poglavlja u Briselu. „Dva poglavlja – dva poglavlja, koliko hoće da otvore, hvala im na tome i to je to“, kaže Vučić.\nUkazuje da će morati da pogleda deo koji se tiče nacionalnih manjina, da ukažu na koji model iz regiona i koje članice EU žele da se Srbija ugleda.\n„A ovo oko pravosuđa, ponavljam, sasvim su u pravu, tu nemam nikakvih iluzija i tu ćemo morati mnogo da radimo da to što smo nasledili i politički uticaj na pravosuđe i što smo nasledili neefikasno pravosuđe da u potpunosti menjamo“, naveo je predsednik.\nIstiče, međutim, da bi, kada bi Srbija sutra uvela sankcije Rusiji i kada bi priznala nezavisno Kosovo, bila „šampion u odbrani prava nacionalnih manjina istog dana i da bi cvetalo efikasno i nezavisno pravosuđe“.\nSamit o klimi počinje svečanim prijemom u Jelisejskoj palati. Tamo će francuski predsednik Emanuel Makron dočekati više od 100 svetskih lidera, među kojima je i srpski predsednik Aleksandar Vučić.\nNakon toga, na nekoliko panela razmatraće se dometi sporazuma potpisanog u Parizu pre dve godine i razmatrati budući koraci u sprečavanju klimatskih promena i globalnog otopljavanja.


Evropski dnevnik - Najuspešnija privatna gimnazija "Antoni MP Barili"\nMOMAK PUN VERE\nEvropski dnevnik je krajem prošle godine objavio konkurs „Evropa i ja“ kako bi na taj način proslavili deceniju postojanja, a naši učenici ostvarili su učešće radom koji su nazvali "Ko smo i šta smo?"\nTim učenika od prvog do trećeg razreda, je uz podršku profesorke filozofije i građanskog vaspitanja Svetlane Marjanov, napravio rad u video-formatu, na temu "Životna sredina i klimatske promene", kao i "Evropska unija u tvom svakodnevnom životu".\nEvropski dnevnik je publikacija koja ima za cilj što bolje informisanje o Evropskoj uniji (EU), njenim vrednostima i mogućnostima koje vam pruža. Ovo je deseti put da je Evropski dnevnik objavljen u Srbiji, a samim tim je konkursom "Evropa i ja" proslavljen jubilej. Ovaj svojevrstan informativni vodič, osim učenicima i učenicama, može da posluži i profesorima i profesorkama kao pomoćno nastavno sredstvo. Evropski dnevnik pokriva širok spektar tema od nastanka EU i njenih institucija, preko ekologije, ljudskih i manjinskih prava, zajedničkog tržišta i valute EU, do mogućnosti za nastavak obrazovanja u nekoj od zemalja članica EU. Poseban deo posvećen je odnosu Srbije i EU koji ima za cilj da učenicima i učenicama približi proces pregovora o pristupanju Evropskoj uniji. U Dnevniku, se može saznati više o putovanjima, studijama i studentskim razmenama, fondovima i stipendijama, volontiranju i učenju jezika, o onome što vas čeka kada Srbija bude članica EU, kao i o životu vršnjaka u drugim zemljama Evrope.


Vučić preuzima sve službe bezbednosti\nDogovor koalicije SNS-SPS-URS o kadrovima ulazi u završnu fazu, a ostalo je samo nekoliko nepoznanica. Prema saznanjima „Blica“, fotelji predsednice Skupštine najbliža je potpredsednica SNS Jorgovanka Tabaković, a pao je i dogovor da svim službama bezbednosti - BIA, VBA, VOA - upravlja SNS. Predsednik stranke Aleksandar Vučić biće koordinator rada službi.\nResori u vladi, a kojih treba da ima 15, trenutno su samo načelno raspodeljeni. Pred koalicionim partnerima je ostalo još da ispeglaju sve nadležnosti ministarstava jer su pojedine oblasti ostale neraspoređene. Formirana je radna grupa u kojoj su visoki stranački funkcioneri i koji će na osnovu upustava lidera raditi na novom zakonu o vladi i ministarstvima.\n- Još je neizvesno u okviru kog resora će biti telekomunikacije, prostorno planiranje, ali i kako će biti razdeljena oblast građevine. Nije definitivno odlučeno ni da li će ministarstvo omladine i sporta biti zaseban resor ili će biti pripojeno prosveti - kaže naš sagovornik.\nInače, sve izvesnije je da Ministarstvo za Kosovo i Metohiju neće biti zaseban resor, već vladina kancelarija.Donekle, nove izmene u resorima nastale su i jer je PUPS-u dato Ministarstvo za rad i socijalna pitanja, a koje je prvobitno bilo planirano da bude u sastavu nekog drugog resora. Prema saznanjima “Blica”, „penzioneri“ su u poslednjem trenutku pred potpisivanje koalicionog sporazuma zategli priču i dobili obećanje i da će u okviru ovog ministarstva biti upravljanje Nacionalnom službom za zapošljavanje. PUPS i dalje veća da li će lider Jovan Krkobabić biti i na potpredsedničkom mestu i upravljati ministarstvom, ali ako se ostane pri odluci, a vlada ima 17 članova, PUPS neće moći da postavlja još nekog drugog i za ministra. Mlađem Krkobabiću - Milanu, pripašće direktorka funkcija u nekom JP i tu se pominje PTT.\nPodeljeni resori do sada su SPS-ovi (Dačić - policija, Mrkonjić - infrastruktura, Đukić Dejanović - zdravstvo i Obradović - obrazovanje) i URS (Dinkić - finansije, Kalanović - regionalni razvoj, Grubješić - potpredsednica). SNS još traži kadrove, a foteljama su blizu Aleksandar Vučić (odbrana), Nikola Selaković (pravda), Goran Knežević (poljoprivreda), Zorana Milanović (energetika), Velimir Ilić (trgovina). Ostala mesta su nepoznanica, naprednjaci fotelje nude i članovima demokrata, dok je Dačić rekao da on „nije nudio mesto nikome iz DS“ i da ne zna da li neko nudi.\nKraj Karićeve TV BK\nPoslovi koji se sve više traže\nKriza, slabo plaćen rad, nemaština, gubitak posla, neizvesnost... Pregršt je razloga za brigu u ekonomskim okolnostima koje malo kome idu naruku.\nAvganistan kupuje oružje iz Srbije uz pomoć SAD\nSrbija izvozi oružje za Avganistan. Ovu isporuku, prema saznanju “Blica”, omogućio je Vašington, uz asistenciju Brisela. U Avganistan je već isporučena artiljerijska municija ruskog standarda vredna oko 24 miliona dolara. Irak, a sada Avganistan, nisu dve usamljene destinacije u koje naša vojna industrija plasira svoju robu uz asistiranje moćnog saveznika iz senke. Uz tu pomoć ostvareno je gotovo dve trećine ukupnog izvoza naoružanja i vojne opreme u poslednje tri godine.\nEkskurzije loše organizovane\nUspomene sa đačkih putovanja pamte se celog života, slažu se nastavnici, roditelji i učenici. Dobro organizovane i isplanirane ekskurzije mogu da ispune i svoj, pre svega, edukativni karakter, ali i potrebu učenika da se druže, opuste i uživaju u lepotama svetskih metropola. Ipak, sve veći broj incidenata u kojima su ugroženi čak i životi učenika ukazuju da „nešto ne valja“ i nameću pitanje svrhe i opravdanosti đačkih putovanja.\nMalo je ljudi koji su u životu prešli put od simpatičnog mladića - ljubimca tinejdžerki, preko vrhunskog, gotovo neponovljivog sportskog asa, do kontroverznog i nepristupačnog čoveka, o čijem se ponašanju priča u pola glasa i piše tek ponekad. Predrag Danilović je to uspeo. Možda zbog urođene hercegovačke tvrdoglavosti ili zbog sarajevskog mangupluka sa kojim je rastao, a možda i zbog svega što je pokupio na putu od Beograda, preko Bolonje do Majamija i nazad.\nPatrijarh Irinej: Nema podela u Crkvi, to su novinarske izmišljotine\nU Srpskoj pravoslavnoj crkvi (SPC) nema podela, tvrdi patrijarh Irinej nakon što su se u javnosti pojavile spekulacije o dva stava Crkve o Kosovu - jednom koji je predočen javnosti, od koga se SPC ograđuje, i drugom koji je, kako kaže, dostavljen predsedniku Srbije Tomislavu Nikoliću i nije namenjen medijima.\nTek svaka petnaesta tužba za korupciju ne zastari\nBEOGRAD - Rukovodioci preduzeća, ali i ministri, ne samo što prolaze nekažnjeno za prekršaje na osnovu antikorupcijskih zakona već se u malom broju slučajeva postupak uopšte i ne pokrene. Upravljačkim kadrovima posebno ide na ruku činjenica da ako se prekršaj ne otkrije za godinu dana, posle tog zakonskog roka više i ne mogu za njega odgovarati. Tako je od 1.751 prekršajnog postupka, koje je dostavila služba Poverenika, pokrenuto tek 128 postupaka.


Budimpešta 7. – 9.maj – Udruženje distrofičara južnobački okrug\nBudimpešta 7. – 9.maj\nUdruženje Osoba sa invaliditetom iz Budimpešte je pozvalo našu delegaciju na trodnevni seminar, gde je bilo reči o istorijatu borbe za ljudska prava OSI u Evropskoj Uniji.\nU konferenciskoj sali Budimpeštanskog Udruženja smo se upoznali sa pretsednicom Seleši Eržebet. Pored ličnog upoznavanja bilo je reči i o budućoj saradnji između Udruženja, jer imaju bogato iskustvo sa projektima koje bi rado podelili sa nama.\nU istoj sali je bio prikazan i dokumentarni film o bračnom paru osoba sa invaliditetom, koji su usvojili bebu i tako postali srećna porodica. Uz to su dokazali svim skepticima da i ljudi sa invaliditetom mogu da pruže detetu sigurnost, pažnju, ljubav…\nGabor Bardi naš domaćin i vodič nam je pokazao uži centar Budimpešte, što je bio lep doživljaj.\nPrevious RESTORAN “OAZA” 24.APRIL.2006.\nNext MANIFESTACIJE OBELEŽAVANJA “NEDELJE BORBE PROTIV DISTROFIJE – 2006” Od 15-tog do 20-og maja


Zamjenik ministra vanjskih poslova Bosne i Hercegovine Josip Brkić sastao se 19. i 20. marta 2019. godine u Bruxellesu s generalnim direktorom Direkcije Evropske komisije za susjedstvo i pregovore o proširenju Christianom Danielssonom, izvjestiocem Evropskog parlamenta za BiH Cristianom Dan Predom i izvršnim direktorom za Evropu i centralnu Aziju u Evropskoj službi za vanjske poslove (EEAS) Thomasom Mayr-Hartingom.\nNa odvojenim sastancima sa zvaničnicima Evropske unije zamjenik ministra Brkić izvijestio je o aktuelnoj političkoj situaciji u Bosni i Hercegovini i procesu uspostave vlasti nakon Općih izbora održanih u oktobru 2018. godine te evropskim i evroatlantskim integracijama u BiH. Izrazio je zahvalnost zvaničnicima Evropske unije na njihovoj podršci procesu evropskih integracija Bosne i Hercegovine i iskazao opredijeljenost svih političkih subjekata za ubrzanje procesa integracija BiH u EU.\nTom prilikom zamjenik Brkić je istakao da, unatoč izazovima s kojima se EU suočava, naša zemlja očekuje tokom 2019. godine pozitivno mišljenje Evropske komisije (Avis) o zahtjevu za članstvo BiH u EU. Podsjetio je sagovornike da je BiH prošlog mjeseca predala Bruxellesu odgovore na dodatna pitanja na Upitnik Evropske komisije. U međuvremenu je i Predsjedništvo BiH odobrilo zaključivanje Sporazuma o smanjenju cijena usluga roaminga u javnim mobilnim komunikacijskim mrežama u regiji Zapadnog Balkana. Naglasio je i da Bosna i Hercegovina ostaje opredijeljena daljem jačanju vladavine prava, reformama iz oblasti pravosuđa i borbe protiv korupcije, organizovanog kriminala kao i poboljšanju stanja u oblasti poštivanja ljudskih prava.\nTokom susreta sa zamjenikom Brkićem zvaničnici Evropske unije su ocijenili da je veoma važno da se što prije formira vlast u BiH kako bi se nastavili reformski procesi. Zanimali su se za proces reforme Izbornog zakona u BiH. Istakli su da će zahtjev za članstvo BiH u EU biti analiziran na temelju rezultata provedbe reformi. Naglasili su i da će institucije EU nastaviti pružati podršku reformskim procesima BiH. S tim u vezi istakli su da je Evropska unija povećala finansijsku pomoć Bosni i Hercegovini.\nNa sastanku je bilo riječi i o predstojećoj Godišnjoj investicijskoj konferenciji Evropske banke za obnovu i razvoj (EBRD), koja će u maju 2019. godine biti održana u Sarajevu.


Antić u kompaniji čiji će autobusi biti na ulicama Bgd - Studio B\nAntić u kompaniji čiji će autobusi biti na ulicama Bgd\nAntić u kompaniji čiji će autobusi biti na ulicama Bgd Studio B, Tanjug\nEkonomijaEkonomija Pocetna 05. 07. 2019. 20:08:29\nMinistar rudarstva i energetike Aleksandar Antić obišao je u Kini novoizgrađenu oblast grada Landžou, gde je smeštena kompanija „Guang Tong Nju Enerdži“, čiji će se električni autobusi do kraja godine naći na beogradskim ulicama.\nNaime, ta kineska kompanija je parnter „Ikarbusa“ koji će krajem godine početi da proizvodi takve električne autobuse.\n„Reč je o kompaniji koja proizvodi najsavremenije električne autobuse koji su u skladu sa najvišim standardima i sa najkvalitetnijim baterijama, koje se pune šest od deset minuta. Sa tom baterijom, po projektu, vozilo može da izdrži do 180 kilometara, a u uslovima gradske vožnje do 100 kilometara, što je otprilike optimum za beogradske uslove“, rekao je Antić za Tanjug.\nMinistar je objasnio da je obišao novoizgradnjenu oblast koja je u poslednjih desetak godina iznikla u okolini grada Landžou na nadmorskoj visini od 1.800 metara i u kojoj trenutno živi 300.000, a kada projekat bude gotov, kaže Antić, u toj oblasti živeće milion ljudi.\nU toj oblasti, navodi Antić, posluje oko 200 od 400 kompanija koliko je predviđeno projektom izgradnje, a osim sa predstavnicima kompanije „Guang Tong Nju Enerdži“, ministar se sastao i sa predstavnicima kompanija „Lanši“ i „Galaks Internešnl“, ali i obišao Nacionalni institut za energetska istraživanja.\nMinistar Antić nalazi se u poseti gradu Landžou povodom nastupa Srbije na 25. kineskom sajmu za investicije i trgovinu, gde predvodi delegaciju u kojoj je oko 20 srpskih preduzeća.


Posao za 50 IT stručnjaka u Zrenjaninu - Kompanija "Levi 9 Global Sourcing Balkan" 15. oktobra otvara kancelariju - Edukaplus\nPosao za 50 IT stručnjaka u Zrenjaninu – Kompanija „Levi 9 Global Sourcing Balkan“ 15. oktobra otvara kancelariju\nGogoljev, Janjić i Pavlović posle potpisivanja ugovora (foto: zrenjanin.rs) U Zrenjaninu je u utorak (23. septembra 2014. godine) potpisan Sporazum o poslovno-tehničkoj saradnji između Tehničkog fakulteta „Mihajlo Pupin“, grada Zrenjanina i holandsko-srpske kompanije „Levi 9 Global Sourcing Balkan“. Ta firma planira da od 15. oktobra zapošljava mlade IT stručnjake iz ovog grada, saopšteno je na zvaničnom sajtu zrenjanin.rs.\nUgovore o saradnji i osposobljavanju mladih stručnjaka potpisali su u zrenjaninskoj Gradskoj kući direktor kompanije „Levi 9“ Vladimir Gogoljev, gradonačelnik Čedomir Janjić i dekan Tehničkog fakulteta Milan Pavlović.\nKako je kazao Gogoljev, u planu je da u kancelariji u Zrenjaninu bude zaposleno pedesetak ljudi u narednih godinu i po dana. On je dodao da postoji deficit kvalitetnih IT kadrova, ne samo u Srbiji, već i celom regionu.\n– Verujem da će u narednih godinu i po dana studijske programi biti prilagođeni i da će zrenjaninski fakultet moći da iškoluje sto do dve stotine mladih stručnjaka, koji bi ostajali u ovom gradu. Mi smo Zrenjanin prepoznali kao grad kome gravitira oko 250.000 stanovnika iz okruženja, i u kome ima prostora da se u narednih pet do deset godina okupi barem 1.000 IT stručnjaka – rekao je Gogoljev.\nOn je istakao da je jedan od ciljeva Sporazuma i da motiviše studente da upisuju IT smerove i da se školuju za dobro plaćene poslove koje mogu relativno lako pronaći. Time se, prema njegovim rečima, izbegava situacija da se mladi školuju i ostaju na evidenciji službe za zapošljavanje, a da sa druge strane, ne postoje dovoljno kvalitetni kadrovi.\nHolandsko-srpska kompanija „Levi9“, koja već posluje u Novom Sadu, prva je IT kompanija koja je zakupila 800 kvadratnih metara poslovnog prostora u DDOR-u u Zrenjaninu. Ta firma planira da počne rad 15. oktobra, objavljeno je na zvaničnom sajtu grada zrenjanin.rs.


Božović: U narednih mesec dana očekujem pravu Zvezdu | Novinska agencija Beta\nHitna pomoć: Povredjeno 20 navijača na utakmici u Beogradu\nRemi u večitom derbiju za kraj prvog dela sezone\nPobede Čukaričkog i Radničkog, remi Spartaka i Vojvodine\nDobre partije Bogdanovića i Marjanovića (VIDEO)\nPartizan smenio Nikolića\nSPORT | 08.04.2017 13:50 > 08.04 14:14\nBožović: U narednih mesec dana očekujem pravu Zvezdu\nTrener fudbalera Crvene zvezde Miodrag Božović rekao je danas da se nada da će njegova ekipa u narednih mesec dana pokazati pun svoj kvalitet i dodao da se protiv Rada u predstojećoj utakmici Super lige Srbije nada pobedi.\n"Očekuje nas težak mesec i sigurno je da će se sve rešiti u njemu. Mislim da će Zvezda tek pokazati svoje pravo lice", rekao je Božović novinarima na stadionu "Rajko Mitić".\nZvezda će sutra gostovati Radu na Banjici u 29. kolu Super lige Srbije, a Božović je kazao da njegova ekipa mora da ide na pobedu.\n"Očekuje nas teška utakmica, privodimo ovo prvenstvo polako kraju. Bilo bi mnogo dobro da ostvarimo dobar rezultat i da pobedimo, kako bi psihološki imali prednost pred plej-of. Moji igrači moraju da budu odmorniji u glavama, nego u nogama kako bi uspeli da pobede. Ne možemo da idemo na Banjicu da ćemo i mislimo da će lako da pobedimo. Uvek mora da postoji doza opreza s bilo kojim protivnikom", rekao je Božović.\nTrener Zvezde kazao je da je Rad ekipa spoja "mladosti i iskustva" i da očekuje da će u sutrašnjoj utakmici biti rasterećena.\n"Imaju dobar kvalitet i siguran sam da će igrati rasterećno i u tome vidim njihovu šansu. Mi smo ekipa koja mora da ide na pobedu i rezultat", rekao je Božović.\nOn je kazao da će na sutrašnjoj utakmici nastupiti isti tim kao protiv Mladosti u Kupu, kao i da ne može da računa na Džona Ruisa, Dušana Andjelkovića i Nemanju Supića.\n"Ostali igrači su uglavnom živi i zdravi. Ruis je počeo da trenira, trčkara i nadam se da će biti spreman za 'večiti' derbi, dok je Andjelkovićev nastup neizvestan", kazao je trener šampiona Srbije.\nUtakmica izmedju Rada i Crvene zvezde igraće se sutra od 17.00 na stadionu na Banjici.\nUpitan o čestim tekstovima o Gejloru Kangi u medijima, Božović je kazao da je on "najbolji igrač u ligi" i da bi više trebalo da se piše u pozitivnom kontekstu.\n"Mislim da je on najbolji igrač u ovoj ligi. Ima devet asistencija i tri gola u prvenstvu, a uz to i jedan gol u Kupu Srbije. Neperestano se spominje u negativnom kontekstu, kao da neko želi da se unese nemir. Mislim da bi o njemu trebalo da se više piše sa pozitivne strane", rekao je Božović.\nPoslednja dva jedanaesterca za Crvenu zvezdu izveo je Aleksandar Luković, a ne Kanga, koji se često prvi uhvati za loptu u želji da izvede penal. Novinare je zanimalo da li je to odluka Božovića.\n"Da sam ja igrač i da imam 35 godina, a da je na terenu neko od 24, 25 koji može da se proda, pustio bih baš njega da šutira. Od sada će penale da šutira Kanga, to je moja odluka", rekao je Božović.\nOn je dodao da ga raduje uspon forme Nemanje Milića koji je na poslednja tri meča postigao dva gola, kao i da tek očekuje da Ričmond Boaći prikaže pravi kvalitet.\n"Nije lako adaptirati se na Zvezdu. Potrebno je vreme. Drago mi je što Milić ulazi u formu, a i što je (Stefan) Milošević pokazao da možemo da računamo na njega. Što se tiče Boaćija, nisam video onog kakav je bio na pripremama, gde je igrao mnogo bolje. Imao je peh da se povredi, ali opet... Nije pokazao brzinu koju ima. Mislim da će i on igrati sve bolje i bolje. Pravog Boaćija tek očekujemo", rekao je Božović.\nTrener Zvezde je od svog dolaska bio protivnik sistema takmičenja Super lige Srbije, a upitan da li je to hendikep za ekipe koja gotovo sa priprema ulaze u utakmice kvalifikacija za evropska takmičenja, Božović je kazao da to predstavlja problem.\n"Sigurno predstavlja problem iz više aspekata. Da je normalno prvenstvo, već bismo mogli da slavimo titulu. Mogli bismo ranije da stavljamo mladje igrače, ali nemamo pravo da budemo protiv sistema, jer je Zvezda bila jedan od predlagača", rekao je Božović.\n"Naše prvenstvo se završava 27. maja, a već tamo 12, 13. juna treba da počnu pripreme. Niko nema vremena da se odmori. Teško je pripremiti ekipu da bude u top formi. Svi timovi koji rano kreću u kvalifiakcije imaju tu vrstu problema, ali mi ih imamo i zbog dužine prvenstva", dodao je trener Zvezde.\nZvezda nastavila seriju pobeda, pala Valensija\nVučić: Uhapšeni huligani već govore kako su i koliko dobili novca ...\nFifa suspendovala predsednika Fudbalskog saveza Brazila\nInter: Dejan Stanković jedan od najomiljenijih fudbalera\nMilojević: Ne zanimaju me kalkulacije, idemo na pobedu protiv BATE Borisova\nMilojević: Hrabro, brzo, inteligentno i disciplinovano protiv Kelna\nBjelica: Najlošija utakmica, svi moraju da daju doprinos\nMilojević: Nisam bez veze rekao da će biti teška utakmica


EVO KADA ĆE BEOGRAD ZASIJATI! Goran Vesić otkrio šta se dešava sa novogodišnjom rasvetom i DA LI ĆE BITI DOČEKA - NBG REPORTER\nPočetna » EVO KADA ĆE BEOGRAD ZASIJATI! Goran Vesić otkrio šta se dešava sa novogodišnjom rasvetom i DA LI ĆE BITI DOČEKA\nGrađani prestonice, ali i drugih gradova u Srbiji, navikli su na to da gradske ulice već krajem septembra ili početkom oktobra budu okićene. Međutim, za koji dan zagazićemo u pretposlednji mesec u godini, a od novogodišnjih ukrasa – ni traga.\nKako kaže zamenik gradonačelnika Beograda Goran Vesić, u skladu sa epidemiološkom situacijom, postavljanje novogodišnje rasvete počeće tek polovinom novembra.\n– Polovinom novembra biće parcijalno uključena rasveta u centru grada, dok će od 15. novembra, pa sve do polovine decembra, biti uključena na različitim lokacijama – objašnjava Vesić.\n– Nova godina je Nova godina i treba da je proslavimo u prazničnom raspoloženju. Mi smo odlučili da organizujemo koncerte, međutim, kakva će biti organizacija tih koncerata zavisi od epidemiološke situacije. Mi ćemo sasvim sigurno organizovati program koji će biti onlajn i na dve televizije, a da li će tom programu moći da prisustvuju građani, zavisi od toga kakva će tada biti situacija sa virusom – dodaje Vesić.\n– Neće biti događaja koji podrazumevaju veliki broj ljudi, kao što je Božićno seoce koje se, u dogovoru sa Srpskom pravoslavnom crkvom, održavalo kod Hrama Svetog Save, kao ni deo koji se svake godine održava na Trgu republike. Klizališta će biti, ali će biti manja, tu su ljudi sami, tako da ćemo to postaviti. Takođe neće biti ni dečjih predstava tokom kojih su deca sedela u šatorima, jer za to ne postoje mogućnosti – zaključuje Vesić.


Kina i ekonomija: Vlasnik Alibabe posle šest godina više nije najbogatiji Kinez - BBC News na srpskom - Dnevni list Danas\nPočetna » BBC News na srpskom » Kina i ekonomija: Vlasnik Alibabe posle šest godina više nije najbogatiji Kinez\n2Piše: BBC News na srpskom 26. septembra 2020. 13.27\nNajbogatija osoba u Kini sada je biznismen koji se bavi proizvodnjom flaširane vode i sa prvog mesta je zbacio osnivača kompanije za onlajn trgovinu – Alibabe – Džeka Maa.\nDžong Šanšan je 1996. godine u provinciji Đeđang na istočnoj obali Kine osnovao kompaniju Nongfu Spring, za proizvodnju flaširane vode.\nPrema Blumbergovoj indeksaciji milijardera, sada je Džong Šanšan izbio na prvo mesto najbogatijih Kineza sa imovinom vrednom 58,7 milijardi dolara.\nSkok akcija kompanije koja proizvodi flaširanu vodom, ali i većinski udeo akcija u kompaniji za proizvodnju vakcina, pomogli su mu da poveća bogatstvo.\nTikTok – od gumenih meda do društvene mreže koju bi Tramp da zabrani\nDžong Šanšan, čiji je nadimak „Usamljeni vuk“, sada je druga najbogatija u Aziji, iza Indijca Mukeša Ambanija, milijardera koji stoji iza kompanije Rilajans industriz (Reliance Industries).\nKinez je trenutno 17. na listi 500 najbogatijih ljudi sveta.\nVećina kineskih milijardera dolazi iz tehnološke industrije. Ali rastuća tenzija između Kine i SAD oko Huvajea (Huawei) TikToka i Vi-četa (WeChat) negativno je uticala na vrednost akcija kineskih tehnoloških kompanija.\nKineski sektor hrane i prehrambenih proizvoda sada se bori sa tehnološkom industrijom u stvaranju najbogatijih poslovnih ljudi u zemlji.\nAkcije Džonga Šanšana u kompaniji Beijing Wantai Biological Pharmacy Enterprise na kineskoj berzi zabeležile su rast od čak 20 milijardi dolara od aprila do avgusta.\nOva farmeceutska kompanija saopštila je da je udružila snage sa dva univerziteta u razvijanju vakcine protiv korona virusa.\nAkcije Nongfu Spring skočile su 54 odsto prvog dana trgovanja ranije ovog meseca kada su izašle na hongkonškoj berzi.\nCrvene flaše Nongfu Springa prodaju se širom Kine, od malih prodavnica do vrhunskih hotela.\nKompanija prodaje i čajeve, aromatizovana vitaminska pića i sokove.\nUspešan plasman na berzi doveo je Džonga Šanšana u vrh liste najbogatijih Kineza, rame uz rame sa Džekom Maom i prvim čovekom kineskog tehnološkog konglomerata Tencent (Tencent) Ponijem Maom.\nAli ovonedeljni pad akcija tehnoloških kompanija išao je na ruku Šanšanu koji je tako izbio na prvo mesto najbogatijih Kineza.\nPogledajte: Šta se zbiva u odnosima SAD i Kine\nDžong Šanšan možda neće ostati dugo na toj poziciji, s obzirom na to da bi Ant Grupa, iza koje stoji Alibaba, trebalo da se narednog meseca nađe na kineskim i hongkonškim berzama što bi, procenjuje se, moglo da utiče na povećanje bogatstva ovog tehnološkog maga.\nFirma za onlajn plaćanja mogla bi Mau da da oko 28 milijardi dolara ako vrednost njegove kompanije postigne procenjenu vrednost od 250 milijardi dolara, koju cilja.\nVlasnik Alibabe Džek Ma je poslednjih šest godina bio na prvom mestu najbogatijih Kineza.\n27. septembra 2020. u 06.59\nKomunisticka partija Kine je najbogatiji Kinez.\nA „njegov“ brat Si prvi moderni robovlasnik u Svetu.


Nova posebna izložba u ŠKODA muzeju: 120 godina ŠKODA Motorsporta\n21 Sep 2021 - 10:30 Vesti Link\nKako bi dopunio svoju stalnu postavku, ŠKODA muzej u Mlada Boleslav sada je domaćin posebne izložbe „120 godina ŠKODA Motorsport-a“ koja posetiocima daje uvid u najvažnije uspehe kompanije ŠKODA AUTO u moto sportu. Brojni eksponati, table sa informacijama i interaktivni elementi pružaju ljubiteljima brenda priliku da urone u atmosferu trka i mitinga. Posebna izložba trajaće do 20. marta 2022. godine.\nAndrea Frydlová, direktorka ŠKODA muzeja u Mlada Boleslav objašnjava: „ŠKODA AUTO novom posebnom izložbom obeležava svoj dugi niz uspeha u moto sportu „120 godina ŠKODA Motorsport-a“. „Startni pištolj“ ispaljen je u Parizu 27. juna 1901. godine kada je Narcis Podsedníček krenuo u trodnevnu trku do Berlina na motoru Laurin & Klement. Usledile su brojne pobede, osvojena svetska prvenstva, rekordi i drugi trijumfi njegovih naslednika, koji su doveli do formiranja današnjeg tima ŠKODA Motorsport s reli vozilima FABIA Rally2 evo. Ovogodišnja Noć muzeja 24. septembra, biće posvećena moto sportu, a dostupan je i obilazak nove izložbe.“\nZahvaljujući jedinstvenim fotografijama, originalnim filmskim snimcima vozila brenda ŠKODA na trkačkim stazama, zanimljivim informativnim tablama i savremenim plakatima posetioci mogu da zarone duboko u istoriju češkog proizvođača automobila. Zbirka takođe sadrži spektakularan zid slavnih sa velikim izborom trofeja.\nPet originalnih trkačkih automobila vrhunac su posebne izložbe „Jednocilindrični motocikl Laurin & Klement BZ“ iz 1903. godine koji datira iz prvih dana moto sporta, a L&K FC (1909) predstavlja prvu generaciju trkačkih automobila kompanije. ŠKODA SPORT sa niskim profilom, aluminijumskim kućištem s otvorenim krovom učestvovao je u legendarnom 24-časovnom Le Mans-u (1950). Proteklih 30 godina moto sporta u kompaniji ŠKODA AUTO predstavljaju dva reli automobila ŠKODA OCTAVIA WRC (2003) i ŠKODA FABIA R5 (2019). Ekskluzivnu zbirku zaokružuju ŠKODA 130 RS (1978) i ŠKODA FABIA S 2000 (2015) iz stalne postavke muzeja. Ostala vozila brenda ŠKODA AUTO mogu se videti u posebnoj dvorani pored javno dostupnog muzeja, po dogovoru sa muzejskom službom za posetioce.\nŠKODA muzej u Mlada Boleslav otvoren je svakog dana od 9:00 do 17:00. Posetu muzeju možete kombinovati sa posetom rodnoj kući Ferdinanda Porschea u Liberecu-Vratislavice uz kombinovanu ulaznicu s popustom. Kuća je otvorena od petka do nedelje od 9:00 do 17:00.


Merkel: Makron predstavlja nadu miliona Evropljana - European Western Balkans\nAutor EWB 08. 05. 2017. 08. 05. 2017.\nPARIZ – Nemačka kancelarka Angela Merkel izjavila je danas da milioni Evropljana računaju na uspeh izabranog predsednika Emanuela Makrona.\n“Makron predstavlja nadu miliona Francuza i velikog broja ljudi u Nemačkoj i širom Evrope”, izjavila je Merkelova i dodala da je veoma zadovljna njegovom pobedom, preneo je AFP.\nOn je predvodio hrabru proevropsku kampanju, otvoren je prema svetu i odlučno podržava socijalnu tržišnu ekonomiju, navela je Merkelova.\nOna je navela da je saradnja između Francuske i Nemačke “kamen temeljac” nemačke spoljne politike, rekla je nemačka kancelarka i dodala da Nemačka nema potrebe da menja svoj ekonomski kurs nakon povede Makrona na predsedničkim izborima.\nNemačka vlada ocenila je da je proevropski kurs, za koji se zalagao novoizabrani predsednik Francuske Emanuel Makron tokom predizborne kampanje, dobar znak za buduću francusko-nemačku saradnju, preneo je AP.\n“Makron predstavlja nadu miliona ljudi u Francuskoj, to je veoma jasno”, rekao je i portparol nemačke vlade Štefen Zajbert.\nOn je novinarima u Berlinu rekao da Makron, takođe, predstavlja nadu mnogih ljudi u Nemačkoj i mnogih ljudi širom Evrope.\nIako Makronova pobeda predstavlja olakšanje za nemačku kancelarku Angelu Merkel, ona vrši pritisak na Nemačku da napravi ustupke po pitanju mera štedenje koje je zahtevala od drugih u EU.\nMogerini: Situacija u EU nije savršena, ali je promena moguća


Pavle Bašić 帕夫莱·巴希奇 Šta bi za Britaniju značio “teški” Bregzit?\nŠta bi za Britaniju značio “teški” Bregzit?\nI danas je u britanskom parlamentu ne zna se koji po redu “D-day”.\nNakon drugog bolnog poraza koji je doživeo plan Tereze Mej za Bregzit, situacija u kojoj bi Ujedinjeno Kraljevstvo izašlo iz EU bez dogovora nikada nije izgledala verovatnija: a šta će to značiti za Britaniju i njenu ekonomiju? U ovom infografičkom prikazu sa Statiste prikazane su najizglednije prognoze koje dobro i jednostavno oslikavaju situaciju u kojoj bi se ova zemlja našla ukoliko bi sve krenulo nizbrdo… po scenariju izlaska bez prethodno postignutog sporazuma s evropskim partnerima.\nPrivreda i biznisi na severoistoku Engleske bi u narednih petnaest godina, u tom slučaju (razlaza bez dogovora, tzv no-deal Brexit) mogla doživeti pad bruto dodate vrednosti (BDV, gross value added, GVA)) od 10,5 odsto. Prema predviđanjima Britanske industrijske konfederacije (Confederation of British Industry, CBI), ovaj će region biti najgore pogođen, uz Vest Midlends, Jorkšir, i Hamber kao druge po redu kojima će izlazak bez sporazuma ekonomski najteže pasti, i to uz pad od “gotovo 10 odsto”. Predviđa se da će Severna Irska, koja se u velikoj meri oslanja na trgovinu sa EU (74 odsto ukupnog izvoza), imati pad od 9,1 odsto.\nBrojke koje je krajem prošle godine objavila britanska vlada predviđaju da bi, u periodu od narednih 15 godina, uslovi koje je u vezi sa Bregzitom dogovorila Tereza Mej doveli do sažimanja ostrvske ekonomije za 3,9 odsto u poređenju sa ekonomskim obimom današnjih aranžmana. Čak i mračnija je, naravno, mogućnost da se izađe iz EU bez postignutog dogovora: u tom se slučaju može očekivati poražavajući pad od 9,3%. Na frontu zapošljavanja i novih radnih mesta, izveštaj britanske opservatorije za trgovinsku politiku i Univerzitet u Saseksu predviđaju da će gotovo 750.000 radnih mesta biti izgubljeno kao rezultat izlaska bez dogovora, što predstavlja 2,5 odsto svih radnih mesta u Britaniji.\nKoga bi najteže pogodio izlazak iz EU bez dogovora?\nU poslednjih nekoliko nedelja – a uoči današnjeg “Crnog petka”, 29. marta u jedanaest uveče, koji je, ako se neko još uopšte seća, trebalo da bude onaj “prvi, zvanični” rok za izlazak Britanije iz Evropske unije – šanse da se desi Bregzit bez dogovora doživljavaju eksponencijalni rast. Nova studija ispitala je potencijalni uticaj tog scenarija na radna mesta širom sveta. Analizu je sproveo Institut za ekonomska istraživanja iz Halea (Leibniz-Institut für Wirtschaftsforschung Halle, IWH), fokusirajući se na 56 industrijskih sektora u 43 zemlje, uz pretpostavku 25-procentnog pada izvoza EU u UK u slučaju „teškog“ Bregzita (bez postignutog dogovora).\nUstanovljeno je da bi Nemačka mogla izgubiti najviše radnih mesta, njih oko 103 hiljade, i bila bi najugroženija ukoliko bi propali britanski interni a potom i dogovori sa Evropljanima. Iako bi Nemci – kao najveća ekonomska sila u Evropi – mogli biti najviše pogođeni u smislu velikog broja radnih mesta, situacija je unekoliko drukčija kada je reč o udelu ukupne proporcionalne ugroženosti radnih mesta u odnosu na broj stanovnika, a nakon mogućeg “teškog Bregzita”. U ovom slučaju, samo bi 0,24 odsto nemačke radne snage bilo ugroženo, u poređenju sa 1,03 odsto svih radnih mesta u Irskoj. I to uprkos “samo” 19.800 irskih radnih mesta koja bi bila potencijalno pogođena razlazom bez dila. Evo još jedne infografike sa Statiste koja odlično prikazuje broj potencijalno ugroženih radnih mesta ukoliko bi se dogodio razlaz tj Bregzit bez postignutog dogovora:\n← Milenijumski trend: kulinarski vunderkindi\nKina i SAD: „Još puno posla do trgovinskog primirja“ →


MEI - Aktuelnosti - J. Joksimović: Srbija intenzivno radi na pripremi klastera 3 i 4\nJ. Joksimović: Srbija intenzivno radi na pripremi klastera 3 i 4\nSrbija intenzivno radi na ispunjenju kriterijuma za nekoliko poglavlja koja su ostala neotvorena u klasterima 3 i 4, izjavila je danas ministar za evropske integracije Jadranka Joksimović uz ocenu da ima elemenata za otvaranje tih klastera, ali da to zavisi od država članica i njihove procene ukupnog napretka.\nJoksimović je kazala da je u klasteru 3, koji se odnosi na konkurentnost i inkluzivni rast, osam poglavlja i da je Srbija pet već otvorila, a da se privodi kraju pregovaračka pozicija za Poglavlje 10 koje se odnosi na informaciono društvo i medije.\n„Posle toga sledi analiza i debata u resornom odboru u Skupštini Srbije zajedno sa Nacionalnim konventom, posle čega se pozicija usvaja u Vladi i šalje Evropskoj komisiji“, kazala je Joksimović.\nTakođe, u finalnoj fazi su i pregovaračke pozicije za Poglavlje 19, koje se tiče socijalne politike, a očekuje se da uskoro budu poslate EK, kao i ona za Poglavlje 16 koje se odnosi na poreze.\n„Tu je postojao zahtevan politički standard u domenu akcizne politike nekih alkoholnih pića, i trebalo je naći način da se zaštite interesi naših proizvođača i istovremeno ispune standardi. To ide u dobrom smeru i uskoro bismo mogli da imamo spreman paket za klaster 3“, rekla je ministar.\nJoksimović je kazala da se intenzivno radi i na klasteru 4 u kojem su četiri poglavlja od kojih su, kako kaže, tri u Evropskoj komisiji, a ostalo je Poglavlje 15 o energetici.\nNavela je da je u tom poglavlju glavno bilo pitanje „Srbijagasa“ i razdvajanje delatnosti, kao i da se na tome intenzivno radi sa ministarkom rudarstva i energetike.\n„Verujem da ćemo i oko tog poglavlja postići dobar rezultat i ispuniti kriterijum kako bismo bili spremni i za klaster 4“, rekla je Joksimović.\nNaglasila da je nova metodologija politike proširenja EU pojačala očekivanja od zemalja kandidata u pristupnom procesu, ali da je Srbija pokazala odgovornost jer je brzo ušla u taj proces.\n„Pravovremeno smo preduzeli sve naše aktivnosti i očekujem da se naš evropski put ubrza“.\nIzrazila je očekivanje da će do kraja juna i portugalskog predsedavanja EU biti održana međuvladina konferencija na najvišem političkom nivou na kojoj će, kako kaže, biti razmenjena mišljenja između zemalja u pristupnom procesu i EU i razmotrena najvažnija pitanja iz aspekta integracija koja se tiču planova, reformskih procesa, rezultata i onoga što se očekuje od zemlje koja je u pristupnom pregovoru.\n„Tu bi se definisali svi dodatni elementi oko metodologije koju smo mi prihvatili i tu nema dvoumljenja, samo je pitanje aktivnog razumevanja i sa strane EU i sa strane Srbije da je to način pregovora i primene na naš evropski put“, rekla je Joksimović.


22.07.2018 u 12:41\nAmbasador Kine u Beogradu Li Mančang potvrdio je da se jedna kineska kompanija javila na tender za RTB Bor, koji je raspisala Vlada Srbije. On je, gostujući u emisiji „Sedmica” Radio Beograda rekao da je, koliko je njemu poznato, desetak kompanija zainteresovano za RTB Bor, među kojima je i jedna kineska kompanija. „Smatram da je to normalno i prirodno. Srbija ima zakone i propise na svetskom nivou, a sve kineske kompanije u Srbiji poštuju srpske propise, pa je tako i u slučaju RTB Bor. Nadamo se da će Srbija izabrati pravog partnera, koji će uspešno poslovati”, reko je Li. On je dodao da su trenutne kineske investicije u Srbiji vredne oko tri milijarde evra, ali da se ekonomska saradnja stalno unapređuje. Kao primere, ambasador je naveo nedavno potpisan Memorandum o saradnji\n06.07.2018 u 19:29\nPredsednik Srbije pozvan na Letnji Davos u Tjencinu\nPredsednik Srbije Aleksandar Vučić primio je pismo predsednika Kine Sija Đinpinga s pozivom na letnji Davos u septembru u Kini. Kineski predsednik navodi: „Poštovani gospodine predsedniče. Iskreno Vam zahvaljujem na čestitkama koje ste mi uputili povodom mog rođendana. Dirnut sam Vašim iskrenim i prijateljskim rečima, kao i Vašim entuzijazmom za razvoj kinesko-srpskih odnosa. Sveobuhvatno strateško partnerstvo Kine i Srbije produbljuje se iz dana u dan i ovakvi naši odnosi pružaju značajnu priliku za razvoj. Ja pridajem veliku pažnju razvoju odnosa između Kine i Srbije i želim da održavam blisku komunikaciju sa Vama u cilju unapređenja kinesko-srpskog prijateljstva na još viši nivo, a samim tim većeg napretka i blagostanja naših dveju zemalja i naša dva naroda. Želim Vam dobrodošlicu na Letnji Davos\n06.07.2018 u 19:20\nBrnabić i Kećijang: Jačanje strateškog partnerstva Beograda i Pekinga\nPredsednica Vlade Srbije Ana Brnabić razgovarala je u Sofiji sa premijerom Državnog saveta NR Kine Li Kećijangom o daljem unapređenju saradnje i strateškog partnerstva dve zemlje. Brnabić i Kećijang sastali su se uoči Samita Kine i 16 zemalja centralne i istočne Evrope, koji se u subotu održava u Sofiji, što je potvrda interesa obe zemlje za jačanje i dalje produbljivanje saradnje u svim oblastima. U delegaciji koju je predvodila premijerka bili su i potpredsednica vlade i ministarka građevinarstva saobraćaja i infrastrukture Zorana Mihajlović i ministar rudarstva i energetike Aleksandar Antić. „U razgovoru je ocenjeno da su politički odnosi dve zemlje izvanredni i da ih karakteriše sveobuhvatno strateško partnerstvo, uzajamno poverenje i podrška. Predsednica vlade Ana Brnabić naglasila je da je za\n05.07.2018 u 15:11\nVučić: Kad sretnem Si Đinpinga opet ću ga zamoliti za Srbiju\nPredsednik Srbije Aleksandar Vučić najavio je da će se krajem leta ili početkom jeseni sastati sa kineskim predsednikom Si Đinpingom u Kini i da će ga tada moliti za jedan veliki projekat. Kako je rekao prilikom obilaska pogona Tople valjaonice železare „Hbis grupe Srbija”, koja je ovih dana obeležila dve godine od preuzimanja smederevske čeličane, taj susret mu je već obezbeđen. „Ja ću opet za nešto da ga molim za našu zemlju. Predsednik Si je iskren prijatelj našoj zemlji i svaki put kada bismo ga nešto zamolili on je to za Srbiju učinio”, rekao je predsednik Srbije. Vučić je rekao da „ima ideju” o kojoj mora da se konsultuje sa premijerkom Anom Brnabić kako bi se pripremio za sastanak sa predsednikom Kine.\nSva srpska strateška partnerstva\nAleksandar Vučić prošle nedelje iz Azerbejdžana nije se vratio samo s počasnim doktoratom Univerziteta u Bakuu. U Beograd, uz pregršt bilateralnih sporazuma koje su potpisali srpski ministri s azerbejdžanskim kolegama, doneo je i Zajednički akcioni plan o strateškom partnerstvu dve države koji je potpisao zajedno s predsednikom Ilhamom Alijevim. Tako je Azerbejdžan postao šesta država s kojom Srbija ima potpisane bilateralne strateške dokumente. A samo dan posle Vučićevog povratka iz Bakua, iz Pekinga je na Andrićev venac stigla važna poruka. U pismu srpskom predsedniku, kineski lider Si Đinping konstatuje da se sveobuhvatno strateško partnerstvo Kine i Srbije odlično razvija.\n24.05.2018 u 17:47\nJačanje vojne saradnje Srbije i Kine\nPukovnik Milan Ranković, načelnik Uprave za Međunarodnu vojnu saradnju Sektora za politku odbrane Ministarstva odbrane i stariji pukovnik Ma Jongbao, izaslanik odbrane NR Kine u našoj zemlji potpisali su, tokom plan bilateralne vojne saradnje između Ministarstva odbrane Republike Srbije i Ministarstva nacionalne odbrane NR Kine za 2018. godinu, saopštilo je Ministarstvo odbrane. Tom prilikom istaknuti su tradicionalno dobri opšti i politički odnosi naših naroda i država, o čemu svedoči i odgovor predsednika NR Kine Si Đinpinga na pismo predsednika Republike Srbije Aleksandra Vučića, u kome je naglašeno da postoji obostrani interes za unapređenje saradnje u oblasti odbrane, posebno na polju vojne industrije. Osim unapređenja vojnotehničke i vojnoekonomske saradnje, tokom\n23.05.2018 u 13:53\nSi Vučiću: Spremnost da se odnosi podignu na novi nivo\nKineski predsednik Si Đinping, u odgovoru na pismo predsednika Srbije Aleksandra Vučića, koji je tražio blisku saradnju sa Kinom u svim oblastima od obostranog značaja, ukazao je da se strateško partnerstvo dveju zemalja odlično razvija i izrazio spremnost da zajedno sa Vučićem uloži napor da se državni odnosi podignu na novi nivo. Kako se navodi u saopštenju Službe za saradnju s medijima predsednika Srbije, u pismu predsednika Sija se navodi da ga je Vučićevo pismo mnogo odbradovalo i da ceni to što Vučić poklanja veliku pažnju razvoju odnosa sa Kinom i aktivno se zalaže za unapređenje praktične saradnje dveju zemalja. „Sveobuhvatno strateško partnerstvo Kine i Srbije odlično se razvija, učvršćuje se međusobno političko poverenje, intenzivno napreduje praktična saradnja...”


Direktor Agencije za zaštitu ličnih podataka u BiH Petar Kovačević o problemima u saradnji sa Savjetom ministara informisao je članove Zajedničke komisije za ljudska prava Parlamentarne skupštine BiH.\nPrema njegovim riječima, Agencija za zaštitu ličnih podataka od početka je imala dobru saradnju sa Parlamentarnom skupštinom BiH i njenim nadležnim komisijama, ali i sa Savjetom ministara.\n"U posljednje vrijeme susrećemo se sa određenim problemima koje ne možemo da riješimo i koji direktno utiču na naš rad, a na koje Savjet ministara ne odgovara", istakao je Kovačević.\nKako primjer, on je naveo da je Agencija tražila smanjenje administracije u korist jačanja pozicija inspektora koji neposredno rade na zaštiti ličnih podataka, ali je od Ministarstva finansija i trezora BiH dobijeno negativno mišljenje u kojem je navedeno da je to za njih neprihvatljivo, jer je Agencija i do sada radila bez problema.\n"Problem su i službena vozila, jer mi po pravilniku Savjeta ministara nemamo pravo na vozila za inspekcijski nadzor, a naše prvo ovlaštenje jeste inspekcijski nadzor", rekao je Kovačević.\nOn je objasnio da inspektori vrše inspekcijske nadzore širom BiH, idu na sudove kad izdaju prekršajni nadzor, vrše obuke, ali su ove aktivnosti redukovane zbog ograničenja u korišćenju vozila.\nAgencija za zaštitu ličnih podataka suočila se i sa problemima zbog zaključka Savjeta ministara BiH da se traži saglasnost za svako zapošljavanje u institucijama.\nKovačević je precizirao da, prema Zakonu o institucija Bosne i Hercegovine i međunarodnih obaveza Bosne i Hercegovine za 2017. godinu ("Sl. glasnik BiH", br. 94/2016), Agencija ima 27 zaposlenih.\nOn je napomenuo da je početkom prošle godine državni službenik u Agenciji eksterno premješten, ali Savjet ministara nikada nije dostavio odgovor na zahtjev za saglasnost da se popuni ova pozicija.\n"Radi se o poziciji službenika za prigovore, jedinog koji radi na ovim poslovima. Naš prioritet su postupci po prigovorima, svako lice ima pravo da podnese prigovor, ali sada nema ko to da radi, jer nema saglasnosti Savjeta ministara BiH", istakao je Kovačević.\nDirektor Agencije za zaštitu ličnih podataka u BiH rekao je da je ovakvo ponašanje Savjeta ministara prema radu Agencije neshvatljivo.\n"Da li su razlog određeni postupci, pa i to što je Agencija kaznila određene ministre zato što su kršili Zakon o zaštiti ličnih podataka ("Sl. glasnik BiH", br. 49/2006, 76/2011 i 89/2011 - ispr.) ili nešto drugo, ali situacija je neodrživa i obesmišljava se rad Agencije", smatra Kovačević.\nZajednička komisija za ljudska prava Parlamentarne skupštine BiH na sjednici 7. juna 2017. godine usvojila je Izvještaj o zaštiti ličnih podataka u BiH za 2016. godinu, koji bi 14. juna trebalo da razmotre i poslanici u Predstavničkom domu.\nIZVOR: Vebsajt Glas Srpske, 11.06.2017.


Kvalifikacije za EP 2017: Poraz od Španije u prvoj utakmici na turniru u Belgiji – BHFanaticos\n22. Septembra 2016. Ajdin 4878 Views\nŽenska seniorska odbojkaška reprezentacija Bosne i Hercegovine poražena je danas od reprezentacije Španije u prvoj utakmici drugog turnira druge runde kvalifikacija za odlazak na Evropsko prvenstvo 2017. godine.\nU utakmici odigranoj u Lotto Arena MERKSEM pred oko 320 gledalaca Španija je slavila rezultatom 3:0.\nU provm setu reprezentacija Bosne i Hercegovina pružila je kvalitetan otpor reprezentaciji Španije koja je ipak na kraju set okončala u svoju korist rezultatom 25:22.\nDrugi set Španija otvara sa nizom povezanih poena i na drugi tehnički tajm-aut odlazi sa prednošću od 10 poena (16:6). U narednom periodu igre seniorke BiH postižu nekoliko vezanih poena i dolaze do rezultata 21:14 da bi se drugi set završio rezultatom 25:18 u korist reprezentacije Španije.\nTreći set Španija otvara na sličan način, stiče rezultatsku prednost i istu održava do kraja seta koji se završava rezultatom 25:16 za konačnih 3:0 po setovima.\nNakon četiri odigrane utakmice naša reprezentacija nalazi se na posljednjem mjestu grupe B bez bodova. Prva na tabeli je Belgija sa 11 bodova, druga Španija sa 10, dok na trećoj poziciji se nalazi Francuska sa tri osovojena boda.\nNaredni susret naše odbojkašice igraju sutra (23.09.) protiv Francuske sa početkom u 17:30 sati.\n← Davis Cup: BiH dočekuje Poljsku u 1. kolu prve grupe EA zone\nU-17: Pobjeda nad Latvijom u prvoj utakmici kvalifikacija u Moldaviji →\nPoraz od Belgije u posljednjoj utakmici druge runde kvalifikacija za EP 2017\n24. Septembra 2016. Ajdin Komentari isključeni za Poraz od Belgije u posljednjoj utakmici druge runde kvalifikacija za EP 2017\nNa premijeri protiv Ukrajine – hrabro!\n20. Maja 2010. bhfpress Komentari isključeni za Na premijeri protiv Ukrajine – hrabro!


RTCG - Radio Televizija Crne Gore - Nacionalni javni servis :: Svijet :: Venecuela vratila još jednu ratu duga Rusiji\nRUSKI MINISTAR FINANSIJA 20. 04. 2019. 08:50 >> 08:55 0\nRUSKI MINISTAR FINANSIJA\nVenecuela je uplatila Rusiji još jednu ratu duga koja je trebalo da bude realizovana u martu, saopštio je ruski ministar finansija, Anton Siluanov.\n„Da, Venecuela nam je platila u okviru grejs perioda“, rekao je Siluanov.\nVenecuela, koja je trenutno uzdrmana političkom i ekonomskom krizom, krajem marta morala je da plati više od 100 miliona USD duga Rusiji, ali joj je omogućen grejs period od još mjesec da osigura sredstva, prenosi Tanjug.\nSiluanov, međutim, nije precizirao iznos uplaćene rate, a rusko Ministarstvo finansija je odbilo da pruži dodatne detalje.\nMoskva i Karakas su u novembru 2017. godine potpisali međuvladin protokol o restrukturiranju duga Venecuele prema Rusiji u iznosu od 3,15 milijardi USD, koji predviđa punu otplatu u periodu od deset godina i minimalne uplate u prvih šest godina.


Sutra početak nove serije - Domaći fudbal, Fudbal\nSutra početak nove serije\nAleksandar Milosavljević 01.05.2013., 14:11\nKriminalnih mesec dana je iza Partizana, izgubljeno je mnogo bodova, smenjen je trener Vladimir Vermezović i u Humskoj se nadaju da sada počinje nova uspešna serija. U Beograd sutra stiže Radnički iz Niša, a novi trener Vuk Rašović veruje da će debitovati pobedom.\n„Samopouzdanje je kod igrača na zavidnom nivou, obavili smo nekoliko razgovora I znamo šta treba da uradimo kako bismo stigli do pobede. Takođe, podrška navijača nam je preko potrebna, jer oni treba da nam budi vetar u leđa u ovom trenutku.\nIgramo protiv ekipe koja je bila u zaista dobroj seriji, ali u poslednje vreme nisu na tom nivou, što naravno ne znači da će nam biti lako. Moramo da budemo požrtvovani I maksimalno koncentrisani ukoliko želimo da pobedimo I podignemo samopouzdanje na još veći nivo“ – kaže Rašović.\nPrethodna vest Krunić ne sumnja u svoje igrače\nSledeća vest Ronalda ne zanima Murinjo\nKrunić ne sumnja u svoje igrače\nRonalda ne zanima Murinjo


RTCG - Radio Televizija Crne Gore - Nacionalni javni servis :: Region :: "Dobrodošla Sjeverna Makedonija"\nBIVŠI ŠEF GRČKE DIPLOMATIJE 12. 01. 2019. 11:21 >> 10:53 3\nBIVŠI ŠEF GRČKE DIPLOMATIJE\n"Dobrodošla Sjeverna Makedonija"\nBivši šef diplomatije Grčke Nikos Kocijas nakon izglasanih ustavnih izmjena u Sobranju preko svog Tviter naloga poručio je "Dobrodošla Sjeverna Makedonija".\nOn je naveo da je razgovarao s makedonskim premijerom Zoranom Zaevom i šefom makedonske diplomatije Nikolom Dimitrovom.\n"Razgovarao sam sa Zoranom i Nikolom. Sjetili smo se poteškoća, umora, tenzija, ali i povjerenja i nade koje smo imali pripremajući sporazum", istakao Kocijas, koji je bio glavni grčki pregovarač u postizanju Prespanskog sporazuma.\n"Sanjali smo o zajedničkoj budućnosti oba naroda. Sjeverna Makedonija, dobrodošla u našem životu. Istorija treba da bude škola, a ne zatvor", napisao je na Tviteru bivši ministar spoljnih poslova Grčke.\nMakedonija Sjeverna Makedonija\nU oktobru odluka o S. Makedoniji i Albaniji\nPrivedeno 50 migranata, ušli iz Grčke\nUhapšen visoki zvaničnik Sjeverne Makedonije\n15:37 Nijesmo dali zeleno svjetlo za Sutomore


Dok svi pričaju o Sofijinim dugim nogama ona je pokrenula sopstveni brend donjeg veša\nTelevizijska glumica Sofija Vergara pokrenula je sopstveni brend donjeg veša "EBY.".\nPromo kampanju prate njene nove fotografije, na kojima zanosna Kolumbijka pozira u gaćicama i majici sa snažnom porukom. Zvezda serije "Moderna porodica" pokazala je zanosnu figuru i duge noge, nalik svetskim top modelima.\nLepa Sofija je tako oduševila muškarce koji su joj dali sve pohvale za izgled, a ni žene nisu štedele reči hvale. "Prelepa", "Ženo ti ne stariš. Izgledaš sve mlađe i lepše", glasili su samo neki od komentara.\nA post shared by Sofia Vergara (@queensofiavergara) on Sep 27, 2017 at 11:34am PDT\n« Himen nevinih devojaka ne razlikuje se mnogo od himena seksualno aktivnih žena Momci lepi kao iz pakla »


Mladi i siromaštvo: rezultati istraživanja i preporuke | Grupa 484\nCilj ovog istraživanja je ispitivanje siromaštva mladih kroz identifikaciju oblasti u kojima se ono javlja, otkrivanje načina na koje se prepoznaje i dobijanje preporuka za smanjenje siromaštva mladih. Pitanja, a zatim i preporuke, su strukturirani u tri oblasti: siromaštvo u obrazovanju, zdravstvu i društveno-političko-kulturnoj sferi. Kvalitativno istraživanje kroz deset fokus grupa u pet gradova Srbije (Kikinda, Kragujevac, Užice, Beograd i Niš) je sprovedeno u periodu februar-mart 2005 i uključilo je 124 mladih ljudi. Ova publikacija je nastala kao rezultat višemesečnog istraživanja na projektu „Mladi i siromaštvo“.\nMladi i siromastvo_Rezultati istrazivanja i preporuke, 2004


Aman Resorts preuzeo upravljanje luksuznim hotelima u Crnoj Gori\nCrnogorske hotele Sveti Stefan, Miločer i Kraljičina plaža preuzela je singapurska kompanija Aman Resorts, na osnovu potpisanog ugovora o dugoročnom zakupu i investiranju.\nUgovor su u Podgorici potpisali ministar turizma i zaštite životne sredine Predrag Nenezić, direktori Budvanske rivijere i Miločera Vule Tomašević i Dragan Miković, predsjednik Upravnog odbora Aman Resorts-a, Adrien Zeka i direktor firme Eidvej Investment Greg Sirois, preko koje su se Singapurci prijavili na tender za zakup crnogorskih hotela na 30 godina.\nUgovorom je predviđeno da hoteli počnu da rade naredne godine pod brendom Aman.\nZa godišnju zakupninu Svetog Stefana i Miločera Aman će ukupno platiti traženih 1,6 miliona EUR, a za Kraljičinu plažu 500 hiljada, uz najmanje 40 miliona EUR ulaganja.\n’’Godišnji zakup u periodu rekonstrukcije hotela biće 1,96 miliona, a u prvoj godini poslovanja 2,1 milion EUR’’, saopštio je Nenezić nakon potpisivanja.\nNakon nekoliko godina poslovanja, kako je dodao, iznos naknade biće veći, ne samo zbog usaglašavanja sa stopom inflacije, već i zbog toga što je ugovorom predviđeno da se uplaćuje deset odsto ukupnog prihoda, ukoliko on prelazi 2,1 milion EUR. Očekuje se da će to biti u četvrtoj godini poslovanja.\nAman je već uplatio prvu ratu za zakup hotela od ukupno 670 hiljada EUR, a ugovorom se obavezao i da preuzme sve radnike ta tri hotela, njih 220.\n»Analizirajući projektovane tokove gotovine za narednih 30 godina riječ je o vrlo povoljnom poslu za obje strane. Uzimajući konzervativnu varijantu ove metode u obzir, neto sadašnja vrijednost prihoda, crnogorske strane iznosiće oko 107 miliona, a Amana oko 111 miliona za narednih 30 godina«, rekao je Nenezić.\nPregovori o zakupu crnogorskih hotela trajali su više od godinu, a, kako tvrdi Zeka, razlog je što su i jedna i druga strana željele da sklope zadovoljavajući ugovor, vodeći računa o svakom detalju.\nAman namjerava da rekonstruiše i modernizuje Sveti Stefan i Miločer, a hotel Kraljičinu plažu sruši i izgradi novi, ekskluzivni.\n»Aman će vratiti Svetom Stefanu nekadašnji sjaj i vodeću poziciju u turizmu Mediterana«, najavio je Zeka.\nPrema njegovim riječima, Sveti Stefan je jednako lijep kao nekada, ali mu je potrebna svakodnevna briga što će mu pružiti Aman, koji će dovesti kvalitet usluga do najvećeg nivoa.\n»U tom pogledu Aman ima zavidnu reputaciju i vidimo da nam je uspjeh u tom poslu zagarantovan«, zaključio je Zeka.\nGrupa Aman Resorts posjeduje 18 hotela na najatraktivnijim lokacijama u svijetu, a pet objekata treba uskoro da otvori.\nHoteli Sveti Stefan i Miločer poslovali su u sastavu hotelsko-turističkog preduzeća Budvanska rivijera. Kraljičina plaža bila je dio HTP Miločera čiji je vlasnik država.


Raspoređene pare za sportske klubove - TV ZONA PLUS - HD\nRaspoređene pare za sportske klubove\nјун 18, 2015 novac za sport, sport, superligaši\nGradsko veće rasporedilo je novac za stimulaciju sportskih klubova u drugoj polovini godine. Najviše para, 33 miliona dinara, ide Radničkom. Inače, ovo je prvi put da Niš u muškoj konkurenciji ima pet superligaša.\nNiš ima pet superligaša u sportovima koji se igraju loptom u muškoj konkurenciji, što se do sada nije dogodilo. U društvu najboljih su OKK Konstantin, RK Železničar, OK Niš, FK Radnički, VK Nais.\nOni, ali i mnogi drugi sportski klubovi i u drugoj polovini godine dobiće stimulativna sredstva iz gradske kase. Najviše ide Radničkom – 33 miliona dinara. Železničar dobija 7,4 miliona, Konstantin 7,9 miliona, Naisa 4,1, vaterpolo klub Nais 2,4 miliona, Odbojkaški klub Niš 3,9 miliona, FK Car Konstantin 1,4…\nTo su uglavnom superligaši i prvoligaši koje smo i do sada finansirali. Imamo stvarno skok kada su u pitanju promene liga naviše, kaže gradski većnik Milan Pešić.\nPare će dobiti i streljački klub „Niš 1881“ – milion dinara, džudo klub Kinezis 400.000 dinara, FK Sinđelić 700.000, ŽKK Student 800 hiljada, teniski klubovi Taž i josip Kolumbo po 300.000, KK Niš 700.000, plivački klubovi Sveti Nikola i Niš po 150.000, i ženski odbojkaški klub Student 200.000.\nU ponedeljak o napadima na Banđura\nJavni interes za građane i medije\nŠTULIĆ NOVA AKVIZICIJA RADNIČKOG


petak, 16. februar 2018. 20:19h\nSaobraćajni poligon koji se koristi u obuci učenika nižih razreda o bezbednosti u saobraćaju Pančevo.MOJKraj.rs\nZa realizaciju ovog Programa u budžetu grada za ovu godinu obezbeđeno je nešto manje od 25 miliona dinara.\nMišo Marković, član Gradskog veća resorno zadužen za stambeno-komunalnu delatnost i saobraćaj kaže da će, kako bi se povećala bezbednost u saobraćaju, tokom godine biti postavljena nova saobraćajna signalizacija na najugroženijim mestima.\nNa unapređenje bezbednosti u saobraćaju uticaćemo i kroz preventivno-promotivne aktivnosti, izradu projekata i Strategije bezbednosti saobraćaja, nabavku i podelu odgovarajuće opreme (svetloreflektujući prsluci, svetla za bicikle, opreme za motocikliste i bicikliste, za traktore), podršku projektima i kampanjama iz oblasti bezbednosti saobraćaja, opremanje saobraćajne policije, kazao je Marković.\nOd AP Vojvodine Grad Pančevo je dobio 957.000 dinara za realizaciju projekata uređenja zona škola i ta sredstva su namenjena za OŠ „Vasa Živković“ u Karađorđevoj ulici u Pančevu.\nNa ova sredstva ćemo dodati i naša budžetska sredstva, želja nam je da uredimo tri zone škola, odnosno biće postavljena nova saobraćajna signalizacija (znakovi i oznake na putu), trotoari, stubići, pešačke ograde, usporivači brzine i slično. U ovoj godini planiraju se aktivnosti usmerene pre svega ka unapređenju bezbednosti dece u saobraćaju, kroz uređenje zona škola, edukaciju mladih učesnika u saobraćaju (osnovaca i srednjoškolaca), obuka prvaka na saobraćajnom poligonu i nastavak postavljanja savremene saobraćajne signalizacije sa brzinskim detektorima, kaže Mišo Marković.\nProgramom korišćenja sredstava namenjenih za finansiranje unapređenja bezbednosti saobraćaja na teritoriji Grada Pančeva za 2018. godinu za unapređenje saobraćajne infrastrukture obezbeđeno je skoro 10 miliona dinara. Za unapređenje saobraćajnog vaspitanja i obrazovanja na teritoriji Grada Pančeva blizu dva miliona dinara, za preventivno-promotivne aktivnosti iz oblasti bezbednosti saobraćaja 1,7 miliona dinara, za tehničko opremanje saobraćajne policije 1,2 miliona dinara. Za izradu projekta putokazne signalizacije u zoni raskrsnica odvojeno je 400 hiljada dinara, za izradu Strategije bezbednosti saobraćaja na teritoriji Grada Pančeva 1,6 miliona dinara.\nSredstva kojima raspolaže Komitet za bezbednost saobraćaja se obezbeđuju od naplaćenih novčanih kazni za prekršaje predviđene propisima o bezbednosti saobraćaja na putevima, a koji su učinjeni na teritoriji Grada Pančeva.\nprogram korišćenja sredstava namenjenih unapređenju saobraćaja


Zabrinjavajući položaj mladih LGBT+ osoba – GayEcho\nZabrinjavajući položaj mladih LGBT+ osoba\nKrovna organizacija mladih Srbije (KOMS) saopštila je danas da je istraživanje sprovedeno u pet gradova Srbije pokazalo da je položaj mladih LGBT+ osoba zabrinjavajući, da podrška i razumevanje vršnjaka izostaju, kao i da nastavnici u osnovnim i srednjim školama nedovoljno vremena posvećuju temi LGBT+ zajednice na časovima.\nKOMS je sproveo šestomesečni edukativni, aktivistički program u kojem je 15 mladih ljudi iz Sombora, Čačka, Kraljeva, Vrnjačke Banje i Vranja imalo priliku da u svojim lokalnim sredinama sprovede istraživanja koja se tiču položaja LGBT+ mladih.\n„Na osnovu istraživanja, bilo je primetno odsustvo podrške Paradi ponosa, usvajanju Zakona o istopolnim zajednicama i prisutnost vršnjačkog nasilja prema LGBT+ mladima. Ono što je takodje bilo upečatljivo jeste nedovoljna informisanost o temi LGBT+ zajednice – što se najbolje vidi u podatku da gotovo 40 odsto ispitanih mladih iz Čačka misle da je predlogom Zakona o istopolnim zajednicama predvidjeno da bi osobe iz istopolne zajednice mogle da usvajaju decu“, navodi se u saopštenju KOMS-a.\nTim u Somboru istraživao je položaj LGBT+ mladih u obrazovnom sistemu u tom gradu, a više od polovine ispitanih profesora tvrdilo je da o LGBT+ zajednici ne razgovara sa svojim učenicima, dok 40 odsto profesora smatra da ta tema ne bi trebalo da bude zastupljena u formalnom obrazovanju.\nU Čačku, više od polovine ispitanih mladih ne bi prihvatilo držanje za ruke istopolnih parova van „četiri zida“, dok skoro 70 odsto ispitanika uopšte ne podržava održavanje Parade ponosa a kao dominantan razlog za nedostatak podrške LGBT+ zajednici navode vredjanje religijskih uverenja i javnog morala.\nU Kraljevu 35 odsto ispitanih mladih tvrdi da ne podržava LGBT+ zajednicu, dok trećina LBGT+ mladih u Kraljevu ima potpunu podršku prijatelja i porodice, a trećina od istih nema nikakvu podršku.\nČITAJTE: Šta i prosečan Srbin treba da zna o trans osobama\nGotovo trećina mladih LGBT+ osoba iz Vrnjačke Banje koje su učestvovale u istraživanju, tvrde da su doživele nasilje zbog svoje seksualne orijentacije ili rodnog identiteta.\n„U 40 odsto slučajeva, to nasilje je bilo fizičko, dok je 17 odsto njih doživelo seksualno nasilje. Nasilje se najčešće dešavalo u školama. U čak 50 odsto slučajeva kada je nasilje prijavljeno, reakcija nadležnih je izostala, dok je policija reagovala samo u 14 odsto slučajeva. Na kraju, više od polovine mladih ispitanika navelo je da se u Vrnjačkoj Banji ne osećaju bezbedno“, navodi se u istraživanju.\nU Vranju su ispitivani nastavnici u osnovnim i srednjim školama, a polovina svih škola iz tog grada odbila je da učestvuje u istraživanju.\n„Zabrinjavajuća je činjenica da skoro 70 odsto ispitanih nastavnika smatra da je homoseksualnost poremećaj – iako je ona zvanično uklonjena sa liste mentalnih poremećaja još 1973. godine. Takodje je zabrinjavajuća i činjenica da petina ispitanih nastavnika smatra da se učenici mogu sprečiti da postanu deo LGBT+ zajednice kvalitetnim vaspitno-obrazovnim programom“, dodaje se u istraživanju.\nKOMS piše da je pored nepovoljne situacije koju su istraživanja pokazala, primetan i izuzetno spor napredak na polju poboljšanja položaja LGBT+ mladih u lokalnim sredinama u odnosu na one u Beogradu ili eventualno Novom Sadu.\n« Predstavljena fotomonografija “Trans Balkan” u izdanju Službenog glasnika\nJoš jedna prijava protiv Darka Kostića zbog seksualnog nasilja »


Brnabić nakon sastanka s udruženjima roditelja: Ispravljaju se neke nepravde, traži se rešenje za majke preduzetnice | Insajder\nBrnabić nakon sastanka s udruženjima roditelja: Ispravljaju se neke nepravde, traži se rešenje za majke preduzetnice\nPredsednica Vlade Srbije Ana Brnabić sastala se danas sa predstavnicima udruženja Bebac.com, Srbija u pokretu, Roditelj i Centar za mame i izjavila da je neophodno da se ti razgovori nastave da bi se zakon u toj oblasti poboljšao.\n"Izmenama i dopunama zakona uveo bi se donji limit naknade zarade za vreme porodiljskog odsustva u visini minimalne zarade od dana započinjanja porodiljskog odsustva do navršena tri meseca života deteta i smanjio bi se vremenski period u kojem se cene osnovice na koje su plaćeni doprinosi za obavezno socijalno osiguranje za poljoprivredne osiguranice sa 24 na 18 meseci", saopštila je premijerka, a preneo njen kabinet.\nBrnabić je rekla da trenutna epidemiološka situacija svakodnevno utiče na "ogromna" finansijska davanja, ali da je preostalo da se reši važno pitanje - status preduzetnica. Predstavnici udruženja složili su se sa premijerkom da je taj problem neophodno rešiti, kao i pitanje porodilja koje imaju mesečna primanja veća od tri prosečne zarade.\nPredstavnici udruženja predložili su da se obračunski period smanji sa 18 na 12 meseci za obračun naknade zarada na porodiljskom odsustvu i odsustvu radi nege deteta, a premijerka je rekla da će taj predlog "razmotriti".


Predsedavajući Državne dume: SAD uzurpiraju nacionalni suverenitet svojih saveznika - 26.04.2021, Sputnik Srbija\nDemokratija u Sjedinjenim Američkim Državama trenutno je u dubokoj krizi, vlasti države ne čuju glasove svojih građana, ali istovremeno pokušavaju da podučavaju... 26.04.2021, Sputnik Srbija\nrusija, svet, vesti, vjačeslav volodin, sad\n„Sjedinjene Američke Države ne stide se da druge zemlje podučavaju demokratiji. Pri tome, one ne čuju glasove svojih građana koji direktno govore da institucija kolegijuma elektora stvara prepreke za demokratsko izražavanje volje naroda i omogućava izbor kandidata za koga nije glasala većina, već manjina glasača“, napisao je Volodin na svom kanalu na Telegramu.\nS tim u vezi, poslanik je ponovo podsetio na činjenicu „u kakvim političkim turbulencijama je izabran američki predsednik“.\n„Doveli su situaciju do eksplozivne. A zašto? Uglavnom zbog pogrešnih američkih demokratskih procedura, arhaičnog sistema zasnovanog monopolu dve partije starijem od jednog i po veka“, konstatovao je političar.\n4 Mart 2021, 22:30\nJoš jedan razlog za ovu turbulenciju je „podriveno poverenje u izborni sistem sa njegovim netransparentnim brojanjem glasova, nekontrolisanim glasanjem putem pošte i odsustvom nezavisnih međunarodnih posmatrača“.\nObezvređivanje demokratskog principa\nVolodin je istakao i da Sjedinjene Američke Države obezvređuju osnovni princip demokratije štiteći Zapad od navodnih napada Rusije i Kine i faktički uzurpiraju nacionalni suverenitet svojih „saveznika“.\nPrema njegovim rečima, Sjedinjene Američke Države, koje su se i same suočile sa krizom demokratije, koristeći tehnologiju „šargarepe i štapa“ često primoraju zapadne vlade da deluju protiv volje svojih građana.\n„To znači da realni izvor vlasti u takvim državama nije suvereni narod, već ‘ujka Sem’“, istakao je ruski poslanik.\nKao primer, Volodin je naveo slučaj sa gasovodom „Severni tok 2“.\n„Nemačka se najbolje što može odupire američkom pritisku i, po svemu sudeći, uspeće da odbrani pravo da deluje u skladu sa svojim nacionalnim interesima. Ali u velikoj većini slučajeva zapadni ‘saveznici’ Sjedinjenih Američkih Država postaju njihove marionete, spremne da ispune volju ‘gospodara’ i idu protiv interesa svojih građana. Njihova demokratija se smanjuje kao šagrinska koža“, zaključio je parlamentarac.\nProtiv izgradnje gasovoda „Severni tok 2“ aktivno se bore Sjedinjene Američke Države, koje žele da prodaju svoj tečni prirodni gas u EU. SAD su uvele sankcije gasovodu u decembru 2019. godine, usled čega je švajcarska kompanija „Olsiz“ bila primorana da zaustavi radove na polaganju cevi. U januaru su Sjedinjene Američke Države proširile sankcije protiv „Severnog toka 2“ na usluge ispitivanja, inspekcije i sertifikacije, kao i usluge ili kapacitete za nadogradnju plovila za polaganje. Ubrzo nakon toga, norveška kompanija DNV GL najavila je da će prekinuti sve aktivnosti u vezi sa inspekcijom gasovoda i da neće moći da ga sertifikuje. A 19. januara SAD su uvele sankcije i brodu „Fortuna“ i njegovom vlasniku, kompaniji „KVT-Rus“.


Traže novi Kolektivni ugovor: Najmasovniji protest medicinara u HNK-a dosad | Kakanj-X\nOpasan izazov sa Tik Toka je stigao na Balkan\nTraže novi Kolektivni ugovor: Najmasovniji protest medicinara u HNK-a dosad\nČlanstva sinidikata zdravstvenih radnika HNK-a i Sveučilišne kliničke bolnice Mostar ponovo su na ulicama Mostara tražili ostvarenje svojih prava, tačnije potpis novog Kolektivnog ugovora, u skladu sa istim koji su ranije potpisali predstavnici Sindikata doktora i stomatologa. Današnji protest bio je najmasovniji otkako traje generalni štrajk medicinara u Hercegovini, a odazvalo mu se nekoliko stotina radnika.\nIz Vlade HNK-a su prije samog protesta poručili da su Goran Opsenica, ministar zdravstva i Ivica Anić, predsjednik Nezavisnog sindikata zaposlenika SKB-a Mostar, potpisali usaglašeni tekst Protokola o vođenju pregovora s ciljem zaključenja granskog Kolektivnog ugovora o pravima i obavezama poslodavca i radnika u oblasti zdravstva na području Hercegovačko-neretvanskog kantona.\nPredsjednik Nezavisnog sindikata zdravstvenih radnika HNK-a, Dalibor Vuković, kazao je da se radi o najvećem i najjedinstvenijem skupu zdravstvenih radnika ikada na području ovog kantona, na koji su došli i članovi njihovih porodica.\nPrema protokolu, pregovarački timovi Vlade i Sindikata obavit će pregovore s ciljem da se u roku od 20 dana, od dana zaključenja protokola, usaglasi tekst Kolektivnog ugovora s ciljem potpisivanja istog.\nNajmasovniji protest medicinara u HNK-a dosad – PR / .


Wednesday December 26th, 2018 - INSTITUT ZA MODERNO OBRAZOVANJE\n„Budimo pametni, hranimo se zdravo”\nVESTIBy igor jankovic Wednesday December 26th, 2018\nCentar za razvoj karijere Instituta za moderno obrazovanje organizovao je u sredu, 12. decembra 2018, treću po redu tribinu iz ciklusa pod nazivom „Usred srede sa problemom”, na temu „Budimo pametni, hranimo se zdravo”. Tribina je održana sa ciljem da se razvije svest o pojmu zdrave ishrane i odnosu hrane i fiziološkog funkcionisanja organizma.\n„Obrazovanje za 4.0 revoluciju”\nU ponedeljak, 10. decembra 2018, odražana je konferencija pod nazivom „Obrazovanje za 4.0 revoluciju”, namenjena srednjoškolcima, njihovim roditeljima, ali i svim profesorima srednjih škola. Organizatori konferencije su bili Organizacija za razvoj karijere i omladinsko preduzetništvo „Connecting”, Centar za razvoj karijere Instituta za moderno obrazovanje i Agencija za studije i stipendije u inostranstvu „Via Academica”.\nObuke za rad sa edukativnim aplikacijama\nTokom novembra i decembra 2018, Centar za obrazovnu tehnologiju Instituta za moderno obrazovanje organizovao je po tri obuke za rad sa obrazovnim IT aplikacijama namenjenim svima zaposlenima u oblasti obrazovanja.\nCentar za stručno usavršavanje pri Institutu za moderno obrazovanje organizovao je besplatno predavanje za unapređenje obrazovnog procesa pod nazivom „Izazovi mentorstva”. Predavač je bila Zorana Živanović, master profesor filozofije u Savremenoj gimnaziji.\nTrendovi u razvoju e-učenja\nČlanciBy igor jankovic Wednesday December 26th, 2018 Leave a comment\nShodno sveprisutnoj upotrebi interneta, e-učenje je postalo deo naše svakodnevice i svi ga koristimo u nekoj formi. Iz tog razloga je potrebno pratiti njegov razvoj i nastojati da se na vreme prepoznaju buduće tendencije. Imajući taj cilj u vidu, pokušaćemo da se osvrnemo na neke od najizraženijih trendova u razvoju e-učenja danas.